title: Ateismi (kirja)

text: Suomennoksen Helsingin sanomissa arvostelleen Juha Sihvolan mukaan teos on erinomainen ateismin käsikirja ja hyödyllinen johdatus ateistisen ajattelun eri ulottuvuuksiin.


title: Nick Willis

text: Nicholas ”Nick” Ian Willis (s. 25. huhtikuuta 1983 Lower Hutt, Uusi-Seelanti) on uusiseelantilainen keskimatkojen juoksija, 1 500 metrin kaksinkertainen olympiamitalisti.


title: Nick Willis

text: Willis sijoittui junioreiden MM-kilpailuissa Kingstonissa 2002 neljänneksi 1 500 metrillä ajalla 3.42,69. Ateenan olympialaisissa 2004 ja Helsingin MM-kilpailuissa 2005 hän eteni samalla matkalla välieriin. Pariisin kultaisen liigan kilpailussa 2005 hän rikkoi 31 vuotta voimassa olleen John Walkerin Uuden-Seelannin ennätyksen 1 500 metrillä juostuaan ajan 3.32,38.


title: Nick Willis

text: Willis voitti Melbournen kansainyhteisön kisoissa 2006 kultaa 1 500 metrillä ajalla 3.38,49. Ateenan maailmancupissa hän sijoittui samalla matkalla kolmanneksi ja Osakan MM-kilpailuissa 2007 kymmenenneksi. Pekingin olympialaisissa 2008 Willis sijoittui 1 500 metrillä alun perin kolmanneksi, mutta nousi hopealle Rashid Ramzin dopinghylkäyksen jälkeen. Willis juoksi ajan 3.34,16 ja voitti kolmanneksi sijoittuneen Mehdi Baalan viidellä sadasosasekunnilla. Myöhemmin samana syksynä Willis oli kolmas .


title: Nick Willis

text: Helmikuussa 2010 Willis rikkoi 1 500 metrillä John Walkerin 31 vuotta vanhan Uuden-Seelannin sisäratojen ennätyksen 3.37,4 juostuaan Birminghamissa ajan 3.35,80. Saman vuoden Delhin Kansainyhteisön kisoissa hän sai 1 500 metrillä pronssia. Daegun MM-kilpailuissa 2011 hän sijoittui kahdenneksitoista ja Lontoon olympialaisissa 2012 yhdeksänneksi. Hän karsiutui välierissä Moskovan MM-kilpailuissa 2013. Hänet hylättiin Sopotin MM-hallikilpailujen 2014 loppukilpailussa.


title: Nick Willis

text: 17. kesäkuuta 2014 Willis rikkoi John Walkerin 31 vuotta vanhan Uuden-Seelannin ennätyksen 3 000 metrillä juostuaan ajan 7.36,91. Hän juoksi 1 500 metrin Oseanian ennätyksen 3.29,91 Monacossa 18. heinäkuuta 2014. Glasgow'n Kansainyhteisön kisoissa hän sai pronssia ajalla 3.39,60. Hän juoksi 1 500 metrin Oseanian ennätyksen 3.29,66 Monacossa 17. heinäkuuta 2015


title: Nick Willis

text: Willis sijoittui Pekingin MM-kilpailuissa 2015 kuudenneksi 1 500 metrin juoksussa. Hän sai samalla matkalla pronssia Portlandin MM-hallikilpailuissa 2016 ajalla 3.44,37 ja Rion olympialaisissa ajalla 3.50,24. Lontoon MM-kilpailuissa 2017 hän sijoittui 1 500 metrillä kahdeksanneksi.


title: Nick Willis

text: AR = maanosan ennätys, NR = maan ennätys


title: Uskon loppu

text: Uskon loppu: Uskonto, terrori ja järjen tulevaisuus ("The end of faith") on Sam Harrisin vuonna 2004 ilmestynyt kirja, joka käsittelee järjestäytynyttä uskontoa, uskon ja järkiperäisen ajattelun välistä ristiriitaa ja uskonnollisen fundamentalismin suvaitsemisen ongelmia.


title: Uskon loppu

text: Kirja on kirjoitettu syyskuun 11. päivän iskujen jälkeen.


title: Uskon loppu

text: Harrisin sanoma on, että jumalaan uskomiseen perustuvissa uskonnoissa ei ole mitään hyvää. Hän vaatii arvostelevaa, järkiperäistä ajattelua. Mitään todellisuutta koskevaa väitettä ei tule hyväksyä ilman kunnollisia perusteluja. Uskonnot, jotka saavat ihmiset ajamaan matkustajakoneita päin pilvenpiirtäjiä, ovat yhtä vaarallisia kuin tappavat virukset, ja niitä vastaan on taisteltava.


title: Uskon loppu

text: Harrisin mukaan on etsittävä keino uskonnonlevittäjien pysäyttämiseksi, jotta ihmiset pystyisivät kasvamaan jumalauskosta riippumattomiksi, henkisesti täysikasvuisiksi olennoiksi. Harris sanoo:


title: ASS

text: ASS voi olla lyhenne ainakin seuraavista:


title: Uuden testamentin kaanon

text: Uuden testamentin kaanon tarkoittaa kristinuskon ohjeellista tekstikokoelmaa, jota nimitetään Uudeksi testamentiksi. Uskonnolliset tekstit muodostuivat toisen vuosisadan puoliväliin mennessä ja ne oli kanonisoitu neljänteen tai viidenteen vuosisataan mennessä. Uuteen testamenttiin päätyi 27 kirjaa, mutta sen ulkopuolella jäi myös merkittävästi kirjallisuutta ns. apokryfikirjoiksi.


title: Uuden testamentin kaanon

text: Jeesuksen ja hänen seuraajiensa luoma uskonnollinen liike levisi nopeasti Välimeren maihin. Kodeissa kokoontuvia seurakuntia syntyi rannikoilla ja matkareittien varrella, ja myöhemmin ne järjestäytyivät yhteisöiksi. Kristinuskon keskeiset opinkappaleet muodostuivat ensimmäisen sadan vuoden aikana.


title: Uuden testamentin kaanon

text: Uuden testamentin tekstien mukaan ensimmäiset kristityt pitivät itseään juutalaisina, jotka uskoivat Jeesuksen olevan Jumalan lähettämä Messias. Vähitellen kristinusko muodostui omaksi uskonnokseen. Kristityt alkoivat laatia omaa kirjallisuutta, josta varhaisin laji oli kirje. Tunnetuin kirjeiden kirjoittaja oli apostoli Paavali. Hänen kirjeensä ovat ainoita ensimmäisen kristillisen sukupolven aikana syntyneitä tekstejä, jotka ovat säilyneet nykyaikaan asti.


title: Uuden testamentin kaanon

text: Oppi Jeesuksesta koottiin vähitellen kirjalliseen muotoon erilaisiksi evankeliumeiksi. Kirjeiden ja evankeliumeiden lisäksi syntyi uskonnollisia tutkielmia ja saarnakirjallisuutta. Uuteen testamentin kaanoniin eli ohjeelliseen tekstikokoelmaan päässeistä kirjoituksista vanhimmat ovat Paavalin kirjeet 50-luvulta. Evankeliumit laadittiin 70–100-lukujen välissä ja myöhäisin kirja, Toinen Pietarin kirje, kirjoitettiin toisen vuosisadan puolivälissä.


title: Uuden testamentin kaanon

text: Varhaiset kristityt pitivät juutalaisten pyhiä kirjoituksia ohjeellisina. Kristityt käyttivät erityisesti heprealaisen Raamatun, Tanakin, kreikankielistä käännöstä Septuagintaa. Se kulki yksinkertaisesti nimellä ”kirjoitukset” (kreikaksi "grammata") eli Raamattu. Vähitellen Tanakin rinnalle syntyi kristittyjen laatimia kirjoja. Toisella vuosisadalla näitä kirjoja ryhdyttiin kokoamaan nimen ”Uusi testamentti” alle, vaikkakin tuolloin ei ollut yksimielisyyttä mitkä kirjat hyväksyttiin ohjeellisiksi.


title: Uuden testamentin kaanon

text:
Varhaisissa seurakunnissa luettiin "Tanakhin" – tai hieman laajemman "Septuagintan" – ohella myös tunnettujen kristittyjen opettajien kirjeitä ja kirjoja. Varhaiskristillisyys ei ollut yhtenäinen liike ja eri tulkintojen kannattajien välillä oli ristiriitoja. Vasta toisella vuosisadalla kirkon linja haluttiin yhtenäistää ja tähän antoi lisäpontta erityisesti ”harhaopettaja” Markion
Toinen ja kolmas vuosisata olivat keskeisiä ajankohtia, kun määriteltiin Uuden testamentin kaanon eli ohjeellisen tekstikokoelman rajat. Näiltä vuosisadoilta tietoa on niukasti ja hajanaisesti. Sen sijaan neljänneltä vuosisadalta löytyy kanonisointiin liittyvää pohdintaa merkittävästi. Kaanonin rajoista kirjoiteltiin kristittyjen parissa, ja se oli puheenaihe neljännen sekä viiden vuosisadan eri kirkolliskokouksissa.


title: Uuden testamentin kaanon

text: Nykyajan tutkijat eivät tunne koko tapahtumasarjaa tarkasti, mutta lopputuloksena valittiin 27 kirjaa. Tiettyjen kirjojen valinnoilla Uuteen testamenttiin oli todennäköisesti neljä syytä.


title: Uuden testamentin kaanon

text: Ensimmäisinä kaanonin aseman saavuttivat Paavalin kirjeet ja neljä evankeliumia. Lopullisesti Uusi testamentti -tekstikokoelma oli valmis neljänteen tai viidenteen vuosisataan mennessä. Uuden testamentin kaanonin, sellaisena kuin se nykyisin tunnetaan, luetteli ensimmäisenä Pyhä Athanasios, Aleksandrian piispa, kirkolleen osoitetussa kirjeessä vuonna 367.


title: Uuden testamentin kaanon

text: Tämän jälkeenkään ei ollut täysin yhtenäistä kaanonia. Itäinen kirkko kyseenalaisti Ilmestyskirjan ja läntinen kirkko vastaavasti epäröi Heprealaiskirjeen kanonisointia. Läntisen kirkon vastuksen syynä oli kirjeen maininta siitä, ettei kasteen jälkeisiä syntejä voi saada enää anteeksi.


title: Uuden testamentin kaanon

text: Kristillisen kirkon kolmen ensimmäisen vuosisadan aikana kirkolla ei ollut yhtä kaanonia, jonka kaikki tahot olisivat hyväksyneet. Jo toisella vuosisadalla oli kuitenkin olemassa yhteinen kokoelma kirjeitä ja evankeliumeja, joita suurin osa kirkon johtajista piti autoritatiivisina. Näihin kirjoihin kuuluivat neljä nykyistä evankeliumia ja suuri osa Paavalin kirjeistä. Justinus Marttyyri, Ireneus ja Tertullianus, jotka kaikki elivät toisella vuosisadalla, katsoivat näiden olevan yhdessä Vanhan testamentin kirjojen kanssa jumalallisesti inspiroituneita. Monia muita kirjoja pidettiin suuressa arvossa, mutta niiden arvostus laski vähitellen, ja ne päätyivät Uuden testamentin apokryfikirjojen joukkoon.


title: Uuden testamentin kaanon

text: Markion teki yhden ensimmäisistä yrityksistä yhden kaanonin muodostamiseksi. Hän hylkäsi Vanhan testamentin kokonaisuudessaan, kaikki evankeliumit Luukkaan evankeliumia lukuun ottamatta, ja kolme Paavalin kirjeistä. Suurin osa kristityistä hylkäsi puolestaan täysin hänen puhtaasta opista poikkeavan kaanoninsa sekä hänen oppinsa, markionilaisuuden.


title: Uuden testamentin kaanon

text: Noin vuonna 170 laadittiin niin kutsuttu Muratorin kaanon, jossa lueteltiin hyväksytyt teokset. Tämä kaanon oli hyvin samanlainen kuin nykyinen, mutta siihen kuuluivat myös Pietarin ilmestys sekä Salomonin viisaus eli Viisauden kirja, joka luetaan nykyisin deuterokanonisiin kirjoihin.


title: Uuden testamentin kaanon

text: Uuden testamentin kaanonin määritteli ensimmäisenä Athanasius vuonna 367. Tämä kaanon sai yhä suuremman ja suuremman suosion, kunnes se hyväksyttiin lopulta Karthagon kolmannessa kirkolliskokouksessa vuonna 397.


title: Uuden testamentin kaanon

text: Tämäkään kokous ei kuitenkaan lopettanut keskustelua kokonaan. Jotkut tahot jatkoivat muutamien kirjojen kyseenalaistamista. Kyseenalaistettuihin kirjoihin kuuluivat erityisesti Jaakobin kirje ja Johanneksen ilmestys. Vielä 1500-luvulla teologi ja uskonpuhdistaja Martti Luther kyseenalaisti mutta ei hylännyt, Jaakobin kirjeen, Juudaksen kirjeen, Kirjeen heprealaisille ja Johanneksen ilmestyksen. Yhä edelleen Lutherin saksankieliset Raamatut painetaan niin, että nämä kirjat ovat kaanonissa viimeisinä. Koska jotkut protestantit kyseenalaistivat Raamatun kirjojen kaanonin tällä tavoin, Trenton kirkolliskokous vahvisti katolisen kirkon käyttämän kaanonin uudelleen osana kirkon dogmia vuosina 1545–1563.Kaanonin ulkopuolelle jäi suuri määrä kirjallisuutta, jota luettiin ensimmäisinä vuosisatoina varhaiskristillisissä seurakunnissa. Kristinusko ei ollut yhtenäinen vielä ensimmäisten vuosisatojen aikana. Merkittäväksi uskonnolliseksi liikkeeksi nousi salattua tietoa korostanut gnostilaisuus, joka loi runsaasti kirjallisuutta toisen ja neljännen vuosisadan välillä. Kaanonin ulkopuolelle jääneitä eli apokryfisiä kirjoituksia on nykypäivään asti säilynyt vaihtelevasti. Joistakin tiedetään pelkkä nimi, toisista on löytynyt lyhyitä katkealmia ja näiden lisäksi on olemassa kokonaisia käsikirjoituksia – vieläpä useita eri versioita.


title: Uuden testamentin kaanon

text: Ehkä merkittävin kaanonin ulkopuolinen teos on Tuomaan evankeliumi, joka koostuu lyhyistä Jeesuksen lauseiden kokoelmista. Teos on laadittu vuosien 100–150 tienoilla. Se muistuttaa Q-lähdettä käyttäviä Matteuksen ja Luukkaan evankeliumeita. Tuomaan evankeliumi on leimattu gnostilaiseksi, vaikka se oli varsin käytetty monenlaisissa varhaiskristillisissä seurakunnissa.


title: Uuden testamentin kaanon

text: Vuosien 80–160 välillä kirjoitettiin teoksia, jotka olivat sisällön ja ajankohdan puolesta lähellä kanonisoituja kirjoja. Ne kulkevat nimellä apostolisten isien kirjat eli Apostoliset isät. Korkeassa arvossa olivat myös Hermaan Paimen, Ensimmäinen Klemensin kirje, Didakhe, Barnabaan kirje, Pietarin ilmestys ja Paavalin teot.


title: Reserviläiskivääri

text: Reserviläiskivääri on itselataava kivääri, jonka hankintaperusteena on vapaaehtoiseen maanpuolustukseen osallistuminen, joka tuli erääksi itselataavien kiväärien luvansaantiperusteeksi vuoden 1998 aselaissa.


title: Reserviläiskivääri

text: Tyypillisesti reserviläiskiväärit ovat rynnäkkökiväärien itselataavaa kertatulta ampuvia rinnakkaismalleja.


title: Reserviläiskivääri

text: Suomessa suosittuja reserviläiskiväärejä ovat Rk 62 -rynnäkkökiväärin tapaiset neuvostoliittolaiseen AK-47 -rynnäkkökivääriin perustuvat 7,62x39 mm kaliiperiset mallit, muun muassa kotimaiset "92S" -kiväärit, venäläinen Saiga, bulgarialaisen Arsenal-tehtaan valmistamat eri versiot ja kiinalaisen Norinco-tehtaan tuotteet. Yhtä lailla on hankittu myös muun muassa AR-15 -kivääriin perustuvia .223/5.56x45mm NATO -kaliiperisia eri valmistajien aseita , sekä 7,62 x 51 mm NATO -kaliiperin FN FAL ja Heckler & Koch G3 -kiväärien eri versioita.


title: Reserviläiskivääri

text: Reserviläiskiväärillä voidaan harjoitella kaikkia rynnäkkökiväärillä ammuttavia sotilas- tai palvelusammunnan muotoja. Kivääriä käytetään myös sovelletussa reserviläisammunnassa.


title: Alankomaiden jääkiekkomaajoukkue

text:
Alankomaiden jääkiekkomaajoukkue edustaa Alankomaita kansainvälisissä jääkiekko-maaotteluissa.
Vuonna 2012 joukkue on IIHF:n rankingissa sijalla 24. Joukkue pelaa IIHF:n 1. divisioonaa.


title: Alankomaiden jääkiekkomaajoukkue

text: Alankomaiden maajoukkue pelasi ensimmäisen kansainvälisen ottelunsa Belgiaa vastaan Amsterdamissa 5. tammikuuta 1935. Se hävisi ottelun 0-4. Kaksi viikkoa myöhemmin Alankomaat esiintyi ensimmäistä kertaa maailman- ja euroopanmestaruuskilpailuissa Sveitsin Davosissa. Niissä Alankomaat hävisi ensimmäisen ottelunsa 0-6, jonka se pelasi Unkaria vastaan 19. tammikuuta.


title: Alankomaiden jääkiekkomaajoukkue

text: Alankomaiden jääkiekkomaajoukkue pelasi Lake Placidin talviolympialaisissa 1980. Se oli mukana myös MM-kilpailujen A-ryhmässä 1981.


title: Alankomaiden jääkiekkomaajoukkue

text: Suomi ja Alankomaat ovat kohdanneet neljä kertaa ensimmäisen kerran vuoden 1939 MM-kisoissa Alankomaat voitti 2-1, toisen kerran vuoden 1980 olympialaisissa Suomi voitti 10-3, kolmannen kerran MM-kisojen 1981 alkusarjassa Suomi voitti 12-3 ja samojen kisojen putoamissarjassa Suomi voitti niukasti 4-2.


title: Taksiluku

text: Matematiikassa "n":nnellä taksiluvulla, tavallisesti merkintänä Ta("n") tarkoitetaan pienintä kokonaislukua, joka on esitettävissä kahden positiivisen kokonaisluvun kuutioiden summana "n":llä eri tavalla. G. H. Hardy ja E. M. Wright osoittivat vuonna 1954 että sellainen luku löytyy jokaiselle positiiviselle kokonaisluvulle "n". Heidän todistuksensa on helposti muunnettavissa proseduuriksi, joka luo sellaisia lukuja. Tämä todistus ei kuitenkaan osoita, että kyseiset luvut olisivat pienimpiä mahdollisia kyseisellä "n":n arvolla. Siksi todistus on hyödytön luvun Ta("n") etsimisessä. Toistaiseksi tunnetaan vain seuraavat kuusi taksilukua::


title: Taksiluku

text: Ta(2):n, joka tunnetaan myös Hardy-Ramanujanin lukuna, julkaisi ensimmäisenä Bernard Frénicle de Bessy vuonna 1657. Hardy-Ramanujan -nimen luku sai matemaatikkojen G. H. Hardy ja Srinivasa Ramanujan tapaamisen yhteydessä. Hardy kertoi tapauksen seuraavasti::


title: Taksiluku

text: "Menin kerran tapaamaan häntä (Ramanujania) hänen ollessaan sairasvuoteella Putneyssä. Matkustin taksilla numero 1729 ja huomautin luvun olevan harvinaisen ikävystyttävä ja toivovani, ettei kyseessä ollut huono enne. ”Ei”, hän vastasi, ”se on varsin kiinnostava luku, se on pienin luku joka voidaan ilmaista kahden positiivisen kuution summana kahdella eri tavalla.”"


title: Taksiluku

text: Seuraavat taksiluvut löydettiin tietokoneilla: John Leech löysi Ta(3):n vuonna 1957, E. Rosenstiel, J. A. Dardis ja C. R. Rosenstiel Ta(4):n 1991 sekä David W. Wilson Ta(5):n marraskuussa 1997. Ta(6):n löytymisestä ilmoitti Uwe Hollerbach NMBRTHRY - postituslistalla 9. maaliskuuta 2008.


title: Taksiluku

text:
Rajoitetumpi taksilukuongelma edellyttää taksiluvun olevan kuutiolla jaoton, toisin sanoen taksiluku ei saa olla jaollinen millään muulla kuutiolla paitsi 1:lla. Kun kuutiolla jaoton taksiluku "T" kirjoitetaan muodossa "T" = "x"+"y", lukujen "x" ja "y" on oltava keskenään jaottomia, toisin sanoen niiden suurimman yhteisen tekijän on oltava yksi.
Yllä luetelluista taksiluvuista ainoastaan Ta(1) ja Ta(2) ovat kuutiolla jaottomia. Pienimmän kuutiolla jaottoman taksiluvun, jolla on kolme eri esitystapaa, löysi Paul Vojta vuonna 1981 ollessaan jatko-opiskelija. Se on


title: Taksiluku

text: Pienimmän kuutiolla jaottoman taksiluvun, jolla on neljä eri esitystapaa, löysivät Stuart Gascoigne ja hänestä riippumattomasti Duncan Moore vuonna 2003. Se on


title: Pukaro

text: Pukaro () on Lapinjärven kuntaan kuuluva kylä, joka sijaitsee Lindkosken pohjoispuolella, rajoittuen luoteessa Artjärveen, lounaassa Vasarankylään ja koillisessa Kimonkylään. Pukarolla sijaitsee suosittu matkailukeskus Pukaron Paroni ja kaksi kartanoa: Pukaron kartano sekä Lomnäsin kartano.


title: Pukaro

text: Pukaro on asukasluvultaan Lapinjärven kolmanneksi suurin kylä: vuoden 2006 lopussa Pukaron asukasluku oli 313. Pukaron asukkaista 7 % on ruotsinkielisiä. Ruotsinkielisiä oli enemmistö 1900-luvun alkuun saakka. Kylän ensimmäinen kansakoulu oli ruotsinkielinen, se perustettiin 1889. Kylässä toimi suomenkielinen ala-aste vuoteen 2015 asti.


title: NHL 2005

text: NHL 2005 on EA Sportsin julkaisema urheilupeli, joka on julkaistu Suomessa 11. syyskuuta 2004. Se on NHL-pelisarjan 13. osa. Maailmanlaajuisessa kansikuvassa luistelee Markus Näslund ja suomalaisessa Olli Jokinen.


title: NHL 2005

text: Peli sisälsi kolmenkymmenen NHL-joukkueen kotihallien lisäksi Nürnberg Arenan, Kölnarenan, Globenin, Hartwall-areenan ja Sazka Arenan.EA Canada ohjelmoi NHL 2005:sta sellaisen, missä kiekon laukaiseminen on entistä helpompaa. Myös taklaamista ja pelaajien kehittymistä helpotettiin. NHL 2005 sisältää myös kuvakulmaominaisuuden, jossa pelaaja voi itse säätää kuvakulman mieleisekseen. Sillä helpotettiin maalintekoa ja tapahtumia kentällä.


title: NHL 2005

text: Uutta pelissä oli "Luo joukkue" -ominaisuus. Tällä ominaisuudella voi valikoida oman huippujoukkueen, jolla pelaa. EA lisäsi tämän ominaisuuden NHL-peliin pelaajien toiveesta.


title: NHL 2005

text: Dynasty Mode -ominaisuus uudistui niin, että on helpompi pelata otteluita, vaihtaa pelaajia joukkueiden kesken ja tehdä sopimuksia pelaajien kanssa pelaajamarkkinoilta omaan joukkueeseen. Myös sarjataulukko uudistui, ja joukkueen sijoituksen seuraaminen onnistui paremmin. NHL 2005:n Dynasty Modessa joukkueet ovat kahdessa eri lohkossa – itä- ja länsilohkossa.


title: Far Cry (pelisarja)

text: Far Cry on Ubisoftin julkaisema videopelisarja. Sarjan pelit ovat lajityypeiltään ensimmäisen persoonan ammuntapelejä.


title: Far Cry (pelisarja)

text: "Far Cry" on saksalaisen Crytekin kehittämä ja Ubisoftin vuonna 2004 julkaisema ensimmäisen persoonan ammuntapeli Microsoft Windowsille. Far Cry myi 730 000 kappaletta ensimmäisen neljän kuukauden aikana julkaisusta. Pelin päähahmo on erikoisjoukkojen entinen jäsen Jack Carver, joka pelin alussa joutuu tuntemattomien palkkasotilaiden hyökkäyksen kohteeksi ollessaan matkalla kartoittamattomaan Jacutanin saaristoon mukanansa toimittaja Valerie Constantine, joka katoaa hyökkäyksessä. Jack lähtee etsimään häntä ja tutkimaan saaristoa ja sen taakseen kätkemiä salaisuuksia. Pelissä seurataan tarkasti tarinaa, mutta pelin jatko-osissa voi liikkua melkein vapaasti.


title: Far Cry (pelisarja)

text: "Far Cry Instincts" on Ubisoftin kehittämä ja vuonna 2005 julkaisema videopeli Xboxille. Peli piti aluksi julkaista myös Nintendo GameCubelle ja PlayStation 2:lle, mutta tämä peruttiin. Pelissä on merkittäviä muutoksia pelin PC-versioon verrattuna: "Instinctsia" suunniteltiin enemmän konsoleilla pelattavaksi, minkä takia pelin kartat ovat vähemmän avoimia, koska konsolit olivat tuolloin vielä tehoiltaan huonompia, joten valtavaa ja vapaasti tutkittavaa saaristoa ei pelissä ole.


title: Far Cry (pelisarja)

text: "" on jatko-osa "Far Cry Instincts" -pelille. Se julkaistiin vuonna 2006. "Evolution" sisältää uuden yksinpelikampanjan, joka on huomattavasti edeltäjäänsä lyhyempi. Pelissä Jack Carver tekee työtä naiselle nimeltä Kade. Tästä eivät paikallishallinnot pidä, minkä vuoksi ne alkavat jahtaamaan Jackia.


title: Far Cry (pelisarja)

text: "" on Xbox 360:lle julkaistu peli. Se julkaistiin samana päivänä kuin "Far Cry Instincts: Evolution". Peli sisältää graafisesti parannetut versiot peleistä "Far Cry Instincts" ja "Far Cry Evolution".


title: Far Cry (pelisarja)

text: "Far Cry Vengeance" on Ubisoftin kehittämä ja julkaisema videopeli Wii-konsolille. Peli julkaistiin vuonna 2006. "Far Cry Vengeance" on hyvin samankaltainen "Far Cry Instincts: Evolution" -pelin kanssa, sillä siinä on lähes samanlainen tarina kuin "Evolutionissa". "Vengeance" sisältää "Evolution"-peliin verrattuna kolme uutta tasoa, uusia aseita, kulkuneuvoja ja erilaiset kontrollit.


title: Far Cry (pelisarja)

text: "Paradise Lost" on Global VR:n vuonna 2007 julkaisema kolikkopeliversio "Far Cry Instincts" -pelistä.


title: Far Cry (pelisarja)

text: "Far Cry 2" on "Far Cry" -sarjan toinen osa. Pelissä pelaaja valitsee hahmonsa muutaman erilaisen palkkasotilaan väliltä. Juoni pyörii kahden afrikkalaisjärjestön toisiaan vastaan kääntäneen asekauppiaan ympärillä. Pelaajan pitää pysäyttää hänet avoimella 50 neliökilometrin pelialueella. Pelaaja saa liikkua täysin vapaasti afrikkalaisessa maastossa, josta löytyy savanneja, metsiä, eläimiä ja kyliä. Toiset palkkasotilaat voivat olla joko pelaajan vihollisia tai ystäviä, jotka auttavat pelaajaa aina tiukan paikan tullen. Toisten palkkasotilaiden reaktio pelaajaa kohtaan riippuvat täysin pelaajan tekemistä teoista ja valinnoista virkatovereitansa kohtaan. Peli julkaistiin vuonna 2008.


title: Far Cry (pelisarja)

text: "Far Cry 3" julkaistiin Euroopassa 29. marraskuuta 2012. Pelissä pelaaja on trooppisella saarella täynnä outoja asukkaita, ja tarkoitus on paeta sieltä.


title: Far Cry (pelisarja)

text: Vuonna 2013 peliin julkaistiin lisäosa "", joka on myös saatavilla itsenäisenä pelinä.


title: Far Cry (pelisarja)

text: "Far Cry 4" julkaistiin Euroopassa 20. marraskuuta 2014. Peli sijoittuu Himalajalle.


title: Far Cry (pelisarja)

text: "" julkaistiin helmikuussa 2016. Peli sijoittuu kivikaudelle.


title: Far Cry (pelisarja)

text: "Far Cry 5" julkaistiin maaliskuussa 2018. Peli sijoittuu Yhdysvaltojen Montanaan.


title: Far Cry (pelisarja)

text: "Far Cry" -elokuva sai ensi-iltansa vuonna 2008. Elokuva on muunneltu versio "Far Cry" -pelistä. Elokuvan ohjasi Uwe Boll ja Jack Carverin osaa näytteli Til Schweiger.


title: Liettuan jääkiekkomaajoukkue

text: Liettuan jääkiekkomaajoukkue edustaa Liettuaa miesten kansainvälisisissä jääkiekko-otteluissa. Liettua on jääkiekon maailmanrankingissa 25. sijalla. Liettua ei ole koskaan pelannut olympialaisissa. Ensiesiintyminen MM-tasolla tapahtui 1938.


title: Liettuan jääkiekkomaajoukkue

text: Lokakuussa 2018 maan jääkiekkoliitto nimitti maajoukkueen päävalmentajaksi kanadalaisen Daniel Lacroix'n yksivuotisella sopimuksella.


title: Joanne Whalley

text: Joanne Whalley (s. 25. elokuuta 1964 Salford, Manchester, Iso-Britannia) on brittiläinen näyttelijä. Hänet tunnetaan muun muassa televisiosarjoista "Pimeyden ytimessä", "Laulava salapoliisi" ja "Emmerdale".


title: Joanne Whalley

text: Whalley oli naimisissa näyttelijä Val Kilmerin kanssa vuosina 1988–1996. Pari tapasi fantasiaseikkailuelokuva "Willow’n" kuvauksissa. Heillä on kaksi lasta, vuonna 1991 syntynyt tytär, Mercedes Kilmer ja vuonna 1995 syntynyt poika, Jack Kilmer.


title: Sangalan piiritys

text: Sangalan piiritys käytiin vuonna 326 eaa. Aleksanteri Suuren johtamien makedonialaisten ja niin sanottujen "itsenäisten" intialaisten välillä. Aleksanteri hyökkäsi heidän alueelle Hydaspesjoen taistelun jälkeen. Hydaspeksen häviäjä Poros osallistui piiritykseen Aleksanterin puolella 5000 sotilaan ja sotanorsujen kanssa.


title: Sangalan piiritys

text: Aluksi intialaiset antautuivat, mutta Sangala nousi vastarintaan. Sangala oli linnoitettu kaupunki, joka sijaitsi jyrkkärinteisellä kukkulalla. Alueen asukkaat kathait ja heidän naapurinsa linnoittautuivat kaupunkiin. Kaupungin ympärille he rakensivat vaunuista esteitä. Aleksanterin jalkaväki mursi nämä uloimmat linnoitteet. Aleksanteri käytti piirityskoneita ja yöllisiä hyökkäyksiä kaupunkia vastaan. Lopulta makedonialaiset valtasivat kaupungin rynnäköllä. Intialaisista kerrotaan kuolleen 17 000 ja 70 000 jääneen vangiksi. Makedonialaisista 100 kaatui ja 1200 haavoittui. Aleksanteri antoi repiä Sangalan maan tasalle ja antoi sen intialaisille, jotka olivat antautuneet hänelle aikaisemmin.


title: Jugoslavian jääkiekkomaajoukkue

text: Jugoslavian jääkiekkomaajoukkue edusti kansainvälisissä jääkiekko-otteluissa Jugoslavian sosialistista liittotasavaltaa, mutta ei enää Jugoslavian liittotasavaltaa. Joukkue osallistui olympialaisiin viisi kertaa. Jugoslavia pelasi pääasiassa B-sarjaa, mutta putosi muutamaan kertaan C-sarjaan.


title: Jugoslavian jääkiekkomaajoukkue

text: Jugoslavian hajoamisesta seuranneita joukkueita:


title: Peritas

text: Peritas oli Aleksanteri Suuren koira, jonka hän oli itse kasvattanut ja josta hän paljon piti. Plutarkhos kertoo, että eräs Sotion kertoo lesboslaisen Potamonin kuulleen, että Aleksanteri perusti koiran kuoltua sen muistoksi kaupungin. Samaan tapaan Aleksanterin kerrotaan perustaneen kaupungin hevosensa Bukefaloksen muistoksi.


title: Soʻx

text: Soʻx (kyrillisin kirjaimin "Сўх", myös "Sox", "Sokh", "Soch" tai "Soh") on alue Ferganan laaksossa Ferganan alueella Uzbekistanissa. Soʻx on Uzbekistanin eksklaavi, sillä se on kokonaan Kirgisian Batkenin alueen ympäröimä. Pinta-alaa eksklaavilla on 325 neliökilometriä. Asukkaita siellä oli vuonna 1993 42 800, joista 99 prosenttia oli tadžikkeja ja loput kirgiisejä. Joidenkin arvioiden mukaan alueella olisi jopa 70 000 asukasta.


title: Soʻx

text: Eksklaavi sijaitsee 20 kilometrin päässä varsinaisesta Uzbekistanista. Pituutta Soʻxilla on noin 35 kilometriä ja leveyttä puolestaan noin seitsemän kilometriä. Soʻxin alueella virtaa Soʻx-joki. Soʻxin sijainnista johtuen alueen tilanne ongelmallinen.


title: Kulttuurikaanon

text: Kulttuurikaanon on kokoelma ohjeellisia, sitovia, erityisen arvovaltaisia, aitoja, tärkeimpiä tai parhaita teoksia sekä myös taiteellisen kuvaamisen ja ilmaisun sääntöjä, mittasuhteita, kaavoja ja kuvaamistapoja. Kaanonin luonteeseen kuuluu aina ohjaavuus ja arvottaminen tietyn periaatteen mukaan. Jonkin asian kaanoniksi julistamista sanotaan kanonisoinniksi.


title: Kulttuurikaanon

text: Kulttuurikaanon voi olla valtion määrittelemä. Esimerkiksi Neuvostoliitossa sosialistisen realismin kaanonit olivat puolueen oppien mukaisuus, kansanomaisuus, perinteisyys, tyypillisyys, historistisuus ja sankarillisuus. Kansallisia kulttuurikaanoneita on julkaistu Hollannissa Tanskassa ja Latviassa. Myös Ruotsissa ja Suomessa on ehdotettu kulttuurikaanoneiden käyttöönottoa.


title: Kulttuurikaanon

text: Tanskan kulttuurikaanonit on luettelo 108 taideteoksesta, jotka virallisen tahon mukaan ovat oleellisia Tanskan kulttuuriperinnössä. Kulttuurikaanonit toi esille konservatiivien kulttuuriministeri Brian Mikkelsen vuonna 2004. Kaanonit valitsi 35 hengen valitsijajoukko, joka koostui pääasiassa tanskalaisen kulttuuriperinnön piirissä työskentelevistä. Kaanonit valittiin arkkitehtuurista, muotoilusta, kuvataiteesta, teatterista, kirjallisuudesta, elokuvasta ja musiikista. Lisäksi valittiin erikoiskaanon lastenkulttuurista.


title: Kulttuurikaanon

text: Tanskan kaanonit julkaistiin alkuvuodesta 2006. Ministeri Mikkelsenin mukaan listat ovat tärkeitä syntyperäisten tanskalaisten lisäksi myös maahanmuuttajille. Ne kertovat, mitä on tanskalaisuus. Kaanoneissa mainitaan hyvin tanskalaiseksi kirjallisuudeksi esimerkiksi H. C. Andersenin "Pieni Merenneito" ja Karen Blixenin "Talvisia tarinoita".


title: Kulttuurikaanon

text: Ruotsissa Kansanpuolue liberaalien kansanedustaja Cecilia Wikström ehdotti vuonna 2006, että valtion pitäisi laatia lista siitä, mikä on kulttuuria ruotsalaisimmillaan. Toimikunnat valitsisivat kirjallisuudesta, musiikista, arkkitehtuurista ja muilta taiteenaloilta tärkeimmät teokset kulttuurikokoelmaksi. "Dagens Nyheterin" mukaan Wikströmin ajatus olisi "sementoida selkeä ajatus ruotsalaisuudesta".


title: Kulttuurikaanon

text: Eduskunnan sivistysvaliokunnan puheenjohtaja Kaarina Dromberg (kok.) ehdotti suomalaista kulttuurikaanonia vuonna 2006. Dromberg sanoi, että ”Kyse ei ole oikean ja väärän listaamisesta. Pelko valtion ohjailusta on aivan turhaa. Tärkeää on, että pienet kulttuurialueet, joihin Suomikin kuuluu, vaalivat omaa kulttuuriaan.” Drombergin mukaan oman kulttuurin määrittely: ”–– helpottaisi myös muiden kulttuurien läpäisyä ja voisi auttaa suomalaisia ymmärtämään kulttuurin merkitystä. Vahvojen perusteosten tunteminen on suomalaiselle identiteetille tärkeää.”


title: Kulttuurikaanon

text: Ajatus poiki runsaasti keskustelua. Kansanedustaja Outi Mäkelä (kok.) kommentoi kaanonesitystä: ”Ilahduttavasti keskustelu kulttuuriperimästämme ja sen esiin nostamisesta on käynnistynyt Drombergin kulttuurikaanon ajatuksen myötä.” Mäkelä totesi tosin, että ”Keskustelun ei tarvitse välttämättä johtaa listaan merkkiteoksista, mutta tärkeää olisi että tiedostamme laajemmin oman kulttuurisen taustamme ja osaamme viestiä sen muiden kulttuurien edustajille.”


title: Kulttuurikaanon

text: Vuonna 2006 Pohjoismaiden neuvoston Suomen valtuuskunnan Kulttuuri- ja koulutusvaliokunnassa keskusteltiin vilkaasti erityisen pohjoismaisen kulttuurikaanonin luomisesta. Ehdotus sai sekä kannatusta että vastustusta. Vastustajien mukaan kaanonin luominen on hankalaa, koska monilla pohjoismaalaisilla on erilainen kulttuuritausta. Puolustajien mukaan kaanon liittyisi luontevasti ”Pohjoismaat globaalina voittaja-alueena” -hankkeeseen, koska sen avulla voitaisiin lisätä tietämystä naapurimaista ja vahvistaa Pohjoismaiden yhteenkuuluvuutta. Valiokunta totesi, että nationalistisilta ja kaupallisilta painotuksilta on kuitenkin pyrittävä välttymään ja päätti jatkaa keskustelua aiheesta.


title: Kulttuurikaanon

text: Vuoden 2007 toimintakertomuksessa Kulttuuri- ja koulutusvaliokunta päätti kuitenkin luopua erityisen pohjoismaisen kulttuurikaanonin valmistelusta, ”koska kaanon on käsitteenä niin kuormitettu.”


title: Kulttuurikaanon

text: Hannele Koivunen ja Leena Marsio tarkastelevat kulttuurikaanoneita Suomen opetusministeriön julkaisussa "Reilu kulttuuri? Kulttuuripolitiikan eettinen ulottuvuus ja kulttuuriset oikeudet". He kirjoittavat kaanonin luonteen olevan voimakkaasti ohjaava. Kaanonia on käytetty määrittelemään ja erottelemaan ”hyvän” ja ”huonon”, ”hyväksyttävän” ja ”ei-hyväksyttävän” rajaviivoja.


title: Kulttuurikaanon

text: Kirjoittajat toteavat, että kansallisvaltion taloudellinen merkitys on globaalitalouden oloissa muuttunut tai murtunut ja kysymys kaanonista saattaa heijastella sitä, että kansallisvaltiolle haetaan kulttuurista puolustuslinjaa. Kirjoittajien mukaan on ilmeistä, että tässä yhteydessä käytetty puhetapa merkitsee politiikan kulttuuristumista ja etnisten painotusten yhdistämistä kulttuuripolitiikkaan. Kulttuuripolitiikasta on tullut maahanmuuttopolitiikan väline ja perustelu, jossa kansallinen tai eurooppalainen hegemonia asetetaan vastakkain maahanmuuttajien ja monikulttuurisuuden kanssa.


title: Lebesguen peitelause

text: Topologiassa Lebesguen peitelause kuuluu seuraavasti: Jos metrisen avaruuden "(X,d)" osajoukko "A" on kompakti ja "D" on "A":n avoin peite, niin on olemassa sellainen "λ>0", että jos formula_1 ja formula_2, niin "B" sisältyy johonkin "D":n jäseneen. Sanotaan, että "λ" on peitteen "D" Lebesguen luku.


title: Kidō senshi Gundam – gyakushū no Char

text: Kidō senshi Gundam – gyakushū no Char () on vuoden 1988 maaliskuussa Shōchikun teattereissa ensi-iltansa saanut Gundam-sarjaan kuuluva animaatioelokuva. Filmi kuvaa avaruusvuosisadan kahden päähenkilön, Amuro Rayn ja Char Aznablen viimeistä taistelua. Fanit käyttävät elokuvasta usein lyhennettä "Gyaku Char" tai elokuvan englanninkielisestä nimestä "Char’s Counter Attack" johdettua kirjainyhdistelmää "CCA".


title: Kidō senshi Gundam – gyakushū no Char

text: Elokuva oli Gundam-sarjan ensimmäinen, joka ei ollut televisiosarjan jaksoista tehty kokoelmaelokuva, ja rockyhtye TM Networkin käyttö tunnuslaulun esittäjänä nousi aikanaan puheenaiheeksi. Lisäksi Sunrisen animaatio-osaston normaalisti hyödyntämää nimimerkkiä Hajime Yatate ei elokuvassa käytetä. Ohjaajana toimi Yoshiyuki Tomino. Elokuva tuotti 620 milj. jeniä ja keräsi 1,03 miljoonaa katsojaa. Elokuvan DVD-versiota julkaistiin 300 000 kappaleen painos .


title: Kidō senshi Gundam – gyakushū no Char

text: On avaruusvuosisadan vuosi 0093. Entinen Zeonin ruhtinaskunnan ässäpilotti, Zeonin perustaja Zeon Zum Deikunin poika Char Aznable (Casval Rem Deikun) on lukuisten taisteluiden tuloksena menettänyt uskonsa ihmiskuntaan ja ryhtyy Neo Zeonin johtajana kapinaan Maan liittovaltion hallitusta vastaan, jota hän pitää mädännäisyyden alkulähteenä. Puhdistaakseen Maan saastuttamista jatkavan ihmiskunnan hän aikoo syöstä Maan jääkauteen pudottamalla asteroidi 5th Lunan Maahan.


title: Kidō senshi Gundam – gyakushū no Char

text: Entisen yhden vuoden sodan sankarin ja White Basen kapteeni Bright Noan ympärille koottu liittovaltion erikoisyksikkö Londo Bell tajuaa nopeimmin Neo Zeonin suunnitelmat ja ryhtyy taisteluun Maan pelastamiseksi. Huolimatta liittovaltion sankari Amuro Rayn ja tämän liittolaisten ankarasta taistelusta, syöksyy 5th Luna Lhasassa sijaitsevaan liittovaltion armeijan päämajaan.


title: Kidō senshi Gundam – gyakushū no Char

text: Neo Zeon ryhtyy Adenauer Parayasta lähtien salaisiin neuvotteluihin liittovaltion korkeiden virkamiesten kanssa ja aloittaa tulitaukoneuvottelut avaruussiirtokunta Londeniumissa. Vastoin tulitauosta rauhoittuneen Maan liittovaltion odotuksia Char kuitenkin käynnistää operaation, jonka tarkoituksena on saattaa hänen neuvotteluissa itselleen saamansa asteroidi Axis törmäyskurssille Maan kanssa. Silloin jo useaan kertaan toisensa kohdanneiden Amuron ja Charin välille aukeaa umpeutumaton juopa.


title: Kidō senshi Gundam – gyakushū no Char

text: Londo Bell, joka tajuaa tulitauon olevan vain Neo Zeonin juoni, valjastaa käyttöönsä ydinohjukset ja hyökkää kapinallisten kimppuun. Amuro nousee itse kehittämäänsä mobile suit ν Gundamiin ja syöksyy kohti Axista taistellen Neo Zeonin ässiä vastaan. Londo Bellin suunnitelma räjäyttää Axis sisältä käsin ja siten muuttaa sen kurssia näyttää ensin onnistuvan, mutta yksi Axiksen osista on jo jäänyt Maan painovoimakuoppaan.


title: Kidō senshi Gundam – gyakushū no Char

text: Hurjan kaksintaistelun jälkeen Charin päihittänyt Amuro päättää pysäyttää Axiksen putoamisen, vaikka se tarkoittaisi hänen oman henkensä uhraamista...


title: Kidō senshi Gundam – gyakushū no Char

text: Gyakushū no Char sijoittuu samaan avaruusvuosisadaksi kutsuttuun aikajatkumoon kuin Kidō senshi Gundam. Tarinan tapahtumat on asetettu vuonna 0079 tapahtunutta yhden vuoden sotaa 14 vuotta myöhäisempään aikaan, vuoteen 0093. Elokuva kuvaa toisen Neo Zeonin konfliktin tapahtumia. Elokuva päättää Gundam-sarjan päähenkilöiden Amuron ja Charin välisen kilpailun ja on myös Kidō senshi Gundam -elokuvasarjan tarinan päättävä teos.


title: Kidō senshi Gundam – gyakushū no Char

text: Elokuvan hahmosuunnittelijaksi ja animaatio-ohjaajaksi pyydettiin Yoshikazu Yasuhikoa, mutta tämän kieltäydyttyä vastuu annettiin Kidō senshi Gundam ZZ:n parissa työskennelleelle Hiroyuki Kitazumelle.


title: Kidō senshi Gundam – gyakushū no Char

text: Kidō senshi Z Gundam esitteli muuntautumiskykyiset mobile suitit, ja Gundam ZZ:ssa robottien koko ja voima kasvoivat entisestään, mutta Gyakushū no Char keskittyy ihmismuotoisiin mobile suiteihin. Psycoframe, joka on valmistettu sinetöimällä Psycommu-piiri metallihiukkasilla robotin runkoon, esitellään elokuvassa, ja ν Gundam on ensimmäinen pääosarobotti Gundam-sarjassa, joka käyttää funneleita.


title: Kidō senshi Gundam – gyakushū no Char

text:
Z Gundamin ja Gundam ZZ:n tavoin pääosarobotin suunnittelusta järjestettiin kilpailu, joiden pohjalta Masahisa Suzukin luotsaama suunnittelutiimi valmisteli useita luonnoksia, jotka lopulta Yutaka Izubuchi piirsi puhtaiksi. Izubuchi suunnitteli myös Neo Zeonin sotarobotit. Gainax vastasi taistelulaivojen suunnittelusta (Neo Zeonin aluksista Hideaki Anno, Londo Bellin Shōichi Masuo.
Side 1:n Londenionin ja Sweet Waterin avaruussiirtokuntien piirtämiseen käytettiin elokuvan tekoaikaan aikaan harvinaista tietokonegrafiikkaa. Londenion-kuvaa käytettiin myös myöhemmin "Kidō senshi Gundam 0080 – poketto no naka no sensō"n loppukohtauksessa esiintyvän Side 6:n Libot-siirtokunnan kuvaamiseen.


title: Kidō senshi Gundam – gyakushū no Char

text: Itsekin elokuvan tekoon osallistunut Anno julkaisi myös ”Gyakushū no Char tomo no kai” -nimisen fanikirjan. Masami Yūki, Yutaka Izubuchi, Haruhiko Mikimoto, Hiroyuki Kitazume, Kunihiko Ikuhara, Toshio Suzuki, Tsukasa Kotobuki, Yukihisa Fujita, Yoshitō Asari ja Hiroyuki Yamaga osallistuivat kirjan tekoon, ja sen sisältö koostui muun muassa Annon, Tominon ja Mamoru Oshiin välisistä keskusteluista. Monet kirjassa olleet Annon ja Tominon kommentit nousivat puheenaiheiksi kirjan ilmestyttyä.


title: Kidō senshi Gundam – gyakushū no Char

text: Elokuva julkistettiin televisio-ohjelmassa, jossa esiintyivät Tominon lisäksi Amuron äänestä vastaava Tōru Furuya, Charin ääni Shūichi Ikeda, Maria Kawamura (Quess) ja Charin ihailijaksi tunnustautunut Yasuko Tomita. Ohjelmassa Tomino lahjoitti Tomitalle Neo Zeonin univormun ja välitti katsojille toiveensa, että erityisesti yli 35-vuotiaat miehet tulisivat katsomaan elokuvan.


title: Kidō senshi Gundam – gyakushū no Char

text: Ohjaaja Tomino kirjoitti elokuvan pohjalta kaksi romaania. High Streamer oli alun perin animaatiolehti Animagessa jatkokertomuksena julkaistu kertomus. Jatkokertomus käsittelee ennen elokuvaa tapahtuneita tapahtumia (Amuro soluttautuu Sweet Wateriin, ν Gundamin suunnittelukokous, Amuron ja Charin jälleennäkeminen, Quessin opiskelu Maassa), mutta kirjana julkaistun romaanin tapahtumat alkavaat 5th Lunan taistelusta ja seuraavat elokuvan tapahtumia lähes täysin. Tominon myöhemmistä kommenteista on päätelty, että hänen alkuperäinen tarkoituksensa oli sijoittaa tarinaan myös uusia hahmoja elokuvan tarinan käsittelyn ohella. Animagen julkaistessa romaanin pokkarimuodossa nimeksi vaihdettiin elokuvan mukaisesti Kidō senshi Gundam – gyakushū no Char.


title: Kidō senshi Gundam – gyakushū no Char

text: Romaanin kansikuvat piirsi scifi-piirtäjä Tadanobu Hoshino. Hoshinon näkemykset poikkesivat varsin rajusti elokuvasta ja sitä seuranneista teoksista.


title: Kidō senshi Gundam – gyakushū no Char

text: Lokakuussa 2002 romaani julkaistiin Tokuma Duel bunko -sarjassa jälleen High Streamer -nimellä. Tämän version kuvitti Chimaki Kuori, mutta Hoshinon piirrokset oli myös liitetty kirjojen loppuun.Gyakushū no Char -elokuvan ensimmäisen luonnoksen sisäisessä tarkastuksessa esitettiin ehdotus, että animaatioelokuvan päähenkilöllä olisi vaimo ja lapsia. Varsinaista luonnosta ei julkistettu, mutta sen hengessä Kadokawa Sneaker bunko -sarjassa julkaistiin romaani nimellä Kidō senshi Gundam – gyakushū no Char: Beltorchika Children. Kirjan loppusanoissa todetaan, miten sponsorit vaativat tarinan loppuun robotteja, minkä vuoksi elokuvan loppukohtauksen yksityiskohtia muutettiin. Pääpiirteissään romaani seuraa elokuvan tapahtumia, mutta joitakin yksityiskohtia ja hahmoja on muutettu, ja kokonaisuutena tarian on lyhyempi kuin alkuluonnoksessa. Erityisesti tarina on selkeämmin jatkoa Kidō senshi Z Gundam -televisiosarjalle. Tarinassa Quess Paraya myös kuolee Hathawayn harhalaukauksesta, mikä muuttaa tarinan loppua oleellisesti. Romaani Kidō senshi Gundam – senkō no Hathaway on jatkua tälle juonipolulle.


title: Kidō senshi Gundam – gyakushū no Char

text: Yutaka Izubuchi piirsi romaanin kansikuvan, mutta muokkasi ν Gundamin ulkonäköä. Tämä robotti esiintyi myöhemmin peleissä ja pienoismalleina nimellä Hi- ν Gundam ja keräsi kohtuullista suosiota. Tarinassa esiintyy myös Sasabin tilalla Charin mobile suit Nightingale, joka myös nousi suosituksi.


title: Kidō senshi Gundam – gyakushū no Char

text: Romaani julkaistiin myös Kadokawan lanseeraamassa Kadokawa kasetto bunko -sarjassa kuunnelmana. Ääninäyttelijöiden roolitusta muutettiin osittain elokuvasta (koska Beltorchika esiintyy romaanissa, Quessin ääninäyttelijä vaihdettiin Beltorchikan roolista Z Gundamissa vastanneesta Maria Kawamurasta Mayumi Shōhon), ja Toshio Masuda sävelsi kuunnelmaan musiikin.


title: Kidō senshi Gundam – gyakushū no Char

text: Elokuvan ensi-illan jälkeen julkaistiin siitä Toshiya Murakamin sarjakuvaversio kahdessa osassa Comic Bom Bom -lehden vuoden 1988 huhti- ja toukokuun numeroissa. Sarjakuva poikkesi elokuvasta tarinan yksityiskohdissa. Daitosha julkaisi sarjakuvan uudelleen vuonna 1999 Kidō senshi Gundam ZZ -sarjakuvapokkareissa. Myös Kōichi Tokita teki elokuvasta oman sarjakuvaversionsa, joka julkaistiin Comic Bom Bom -lehdessä lokakuun 1998 ja helmikuun 1999 välisenä aikana sekä koottiin pokkariksi maaliskuussa 1999. Tokitan näkemys noudattaa elokuvaa lähes täysin.


title: Kidō senshi Gundam – gyakushū no Char

text: Gundam Evolven viidennessä osassa kuvataan tietokonegrafiikalla ja animaatiokalvoilla toteutettu ν Gundamin ja α Azierun taistelu, joka etenee eri tavalla kuin elokuvassa ja romaaneissa. Kyseinen animaatio on julkaistu DVD:llä yhdessä Gundam Evolven osien 1−4 kanssa nimellä "Gundam Evolve +". Gundam Evolven osista tämä on ainoa, jonka tarinan Tomino itse kirjoitti. Elokuvasta ja Senkō no Hathaway -romaanista poiketen Quessin ja Hathawayn tarina saa onnellisen lopun.


title: Kidō senshi Gundam – gyakushū no Char

text: Bandai julkaisi elokuvaan perustuvan, samannimisen kolmannen persoonan 3D-toimintapelin PlayStationille. Pelin tapahtumat alkavat Amuron ja Charin ensitapaamisesta yhden vuoden sodassa ja jatkuvat Gyakushū no Char -elokuvan loppukohtauksiin. Myös moninpeli on mahdollinen.


title: Kidō senshi Gundam – gyakushū no Char

text: Super robot taisen -sarjassa Gyakushū no Char -elokuvan tapahtumat ja hahmot esiintyvät jopa alkuperäistä Gundam-televisiosarjaa useammin. Charin esiintyessä pelaajan puolella hänestä käytetään Grypsin konfliktin aikaista salanimeä Quattro Bajeena, ja elokuvan Charina hänen esiintymisensä ovat Amuroon verrattuna vähäisiä (vain Super robot taisen D:ssä pelaaja saa puolelleen ”Neo Zeonin armeijan ylikomentaja Char Aznablen”). Elokuvan tapahtumat ja hahmot esiintyvät myös Another Century’s Episode -sarjan peleissä.


title: Perikles (näytelmä)

text: Pericles () on komedia 1600-luvun alkuvuosilta. Sitä pidetään ainakin osaksi William Shakespearen kirjoittamana. Näytelmä sijoittuu 1300-luvun Foinikian Tyrokseen nykyiseen Libanoniin. Näytelmän päähenkilö Perikles on Tyroksen prinssi. Kuningas Antiokus julkaisee arvoituksen, jonka ratkaisijalle hän lupaa tyttärensä käden. Perikles tietää vastauksen arvoitukseen, mutta kertoakseen sen hänen olisi paljastettava Antiokuksen insestinen suhde tyttäreensä. Asiaa pohtiessaan Perikles lähtee pitkälle matkalle, ja joutuu moniin koettelemuksiin.


title: Perikles (näytelmä)

text: Perikles ei sisälly ensimmäiseen laitokseen Shakespearen näytelmistä, runoilijan kuoleman jälkeen vuonna 1623 koottuun ensimmäiseen foliopainokseen.


title: Kaksi nuorta veronalaista

text: Kaksi nuorta veronalaista () on William Shakespearen uransa alkuvaiheessa, noin vuonna 1590-1596 kirjoittama komedia. Sen teemoina ovat ystävyys ja rakkaus. Veronalaiset nuorukaiset ovat ystävykset Valentine ja Proteus, ja heidän rakkautensa kohteina ovat neitoset Julia Veronasta ja Silvia Milanosta. Dramaattisten käänteiden, petosten ja väärinkäsitysten jälkeen rakastavaiset saavat toisensa.


title: Olympos Mons

text: Olympos Mons on suomalainen vuonna 2002 aloittanut power metal -yhtye. Sen perustivat kitaristi Jari Sundström ja laulaja Ian E. Highhill. Yhtyeen ensimmäinen demo oli elokuussa 2002 ilmestynyt "Seven Seas". Yhtyettä täydentämään löydettiin pian rumpali Mikko Sepponen ja kosketinsoittaja Vili Ollila. Syksyllä 2004 julkaistiin debyyttialbumi "Conquistador", levy-yhtiönä saksalainen LMP. Talvella 2005 yhtyeen kokoonpano täydentyi vielä basisti Krister Lundellilla. Olympos Monsin ensimmäinen keikka oli Tuska-festivaalien jatkoklubilla heinäkuussa 2005.


title: The Best of Canned Heat

text: The Best of Canned Heat on yhdysvaltalaisen Canned Heat-yhtyeen vuonna 1997 julkaistu kokoelma-albumi, joka sisältää tunnetuimpia kappaleita vuosilta 1967-70.


title: Hamka

text: Haji Abdul Malik Karim Amrullah Hamka (s. 17. helmikuuta 1908 Maninjau, Länsi-Sumatra Indonesia - 24. heinäkuuta 1981 Indonesia) oli merkittävä indonesialainen kirjailija, ulema ja poliitikko. Hänen isänsä, syekh Abdul Karim Amrullah, paremmin tunnettu nimellä Haji Rasul, johti ja innosti uudistusliikettä Sumatralla. 1970-luvulla Hamka johti Majelis Ulama Indonesiaa, joka oli suurin muslimijärjestö Indonesiassa Nahdlatul Ulaman ja Muhammadiyahin ohella. Alankomaiden siirtomaavallan aikana Hamka toimi useiden indonesialaisten lehtien päätoimittajana.


title: Muhammad Yamin

text: Muhammad Yamin (1903 Talawi, Sawahlunto, Minangkabau, Sumatra, Indonesia – 1962) oli indonesialainen kirjailija ja poliitikko, joka teki työtä Indonsian itsenäistymisen hyväksi. Hän aloitti kirjailijanuran 1920-luvulla, jolloin Indonesian runoudelle oli ominaista romanttinen suuntaus. Hän oli sen kirjallisuudenlajin uranuurtajia.


title: Muhammad Yamin

text: Yamin toimi aktiivisesti "Jong Sumatranen Bondissa" ja kannatti yhteistyöstä Alankomaiden siirtomaahallinon kanssa kieltäytyvää Indonesian puoluetta (Partai Indonesia, PARTINDO). Hän ansaitsi elantonsa kirjailijana ja toimittajana.


title: Grand Prix 3

text: Grand Prix 3 (lyh. GP3) on MicroProsen kotitietokoneille kehittämä simulaatiopeli. "Grand Prix 3":n julkaisi Hasbro Interactive vuonna 2000. Peli sisältää vuoden 1998 Formula 1 -kauden. "Grand Prix 3" ei ollut yhtä suosittu kuin edeltäjänsä, mutta se oli aikansa parhaimpia ajosimulaattoreita.


title: Grand Prix 3

text: Myöhemmin Hasbro julkaisi GP3:lle päivityksen, joka tunnetaan nimellä GP3-2000 tai GP32k. Se päivitti pelin vuoden 2000 Formula 1 -kauteen. Päivitys sisälsi myös muita muutoksia kuten päivitetyn vauriomallinnuksen, parannellun tekoälyn, uuden toistojärjestelmän ja EAX 3D-äänet.


title: Grand Prix 3

text: "Grand Prix 4:n" julkaisun jälkeen modien tekeminen "GP3":lle loppui vähitellen.


title: Grand Prix 3

text: Sää - Vaihteleva sademäärä oli uusi lisä peliin. Aiemmissa osissa sade oli pysyvää, kun taas "GP3":ssa radan märkyys saattoi vaihdella kesken ajon. Se paransi myös ajomallinnusta märissä olosuhteissa.


title: Grand Prix 3

text: Selostus - Pelaajan tiimi kommunikoi pelaajan kanssa. Näin pelaaja sai tietää mahdollisista radoilla sattuneista onnettomuuksista tai koska pelaajan olisi hyvä käydä varikolla. Jotkut näistä äänistä löytyi myös "GP2":sta, mutta ne eivät olleet aktiivisia pelissä.


title: Zeitgeist (elokuva)

text: Zeitgeist on Peter Josephin vuonna 2007 julkaisema dokumentaarinen omakustanne-elokuva. Se kertoo elokuvantekijöiden näkökulman kristinuskon synnystä, WTC:n terrori-iskujen tapahtumista, kuinka yhdysvaltalaiset pankit vaikuttavat maailmaan 1900- ja 2000-luvuilla sekä kuinka nämä tekijät ovat vaikuttaneet maailmassa. Newyorkilainen Peter Joseph julkaisi elokuvan Google Video -palvelussa kesäkuussa 2007. Elokuva on ajalta ennen Zeitgeist-liikkeen perustamista ja Zeitgeist-liike perustettiin vasta "" elokuvan pohjalta.


title: Zeitgeist (elokuva)

text: Dokumentti jakautuu kolmeen osaan. Ensimmäisessä osassa "The Greatest Story Ever Told" (suom. "Suurin kaikista tarinoista") kristinuskon syntyä selitetään tähtitieteellisten ilmiöiden astrologisina tulkintoina. 25. joulukuuta, eli Jeesuksen syntymäpäivä sijoittuu talvipäivänseisauksen aikavälille, jolloin päivä on lyhimmillään. Tämän jälkeen päivät pidentyvät, eli aurinko näkyy pidempään, ja tämä viittaa "valon jumalan" tai "aurinkojumalan" syntymiseen. Kyseisenä ajankohtana myös kolme tähteä Orionin vyössä ovat linjassa Siriuksen (taivaan kirkkain tähti) kanssa. Tämä linja osoittaa auringon nousemiskohdan horisontissa. Kyseiset kolme tähteä tunnetaan vieläkin samalla nimellä, kuin muinaisina aikoina eli "kolme kuningasta", jotka Raamatussa myös mainitaan yleensä itämaan tietäjinä. 25. joulukuuta aurinko nousee Neitsyen tähtikuvion läheisyydestä, joka elokuvan mukaan viittaa Jeesuksen neitsytsyntymään. Joulukuun 22. päivän tienoilla aurinko ikään kuin pysähtyy kolmeksi päiväksi Etelän risti -tähtikuvion läheisyyteen, ja kolmantena päivänä nousee asteen verran pohjoiseen eli ylemmäs. Jeesuksen 12:n opetuslapsen kerrotaan kuvastavan vuoden kahtatoista kuukautta.


title: Zeitgeist (elokuva)

text: Jeesuksen kuolema ajoittuu Kalojen ajan alkuun ja oinaksen ajan loppuun. Yksi "aika" kestää noin 2 150 vuotta. Raamatussa (Luuk 22:10) Jeesus sanoo: "Katso, saapuessanne kaupunkiin tulee teitä vastaan mies kantaen vesiastiaa; seuratkaa häntä siihen taloon, johon hän menee." Tällä viitataan vesimiehen aikaan, joka seuraa kalojen aikaa. Raamatussa myös kerrotaan Jeesuksen sanoneen: "Ja katso, minä olen teidän kanssanne kaikki päivät maailman loppuun asti." (Matt 28:20) Sana "maailma" on alun perin ollut sana "aeon" eli suomeksi "aika". Zeitgeistin mukaan Raamattu siis kertoo Jeesuksen eli Jumalan eli auringon olevan kanssamme ajan loppuun asti, jolloin alkaa uusi aika, vesimiehen aika. Dokumentissa selitetään monia muitakin yhtäläisyyksiä.


title: Zeitgeist (elokuva)

text: Dokumentin toinen osa "All the World's a Stage" (suom. "Koko maailma näyttämönä") kertoo syyskuun 11. päivän iskuista ja väittää, että iskujen joko annettiin tapahtua tai ne olivat Yhdysvaltojen hallituksen johtama salainen operaatio, jonka avulla muun muassa luotiin paniikkia kansan keskuuteen, oikeutettiin terrorisminvastainen sota ja saavutettiin taloudellista hyötyä. Todistusaineistona väitteille on muun muassa lainattu materiaalia useista 9/11-salaliittoteorioihin erikoistuneista dokumenttielokuvista.


title: Zeitgeist (elokuva)

text: Dokumentin kolmannessa osassa "Don't Mind the Men Behind the Curtain" (suom. "Älä välitä verhon takana olevista miehistä") väitetään, että Yhdysvaltojen osallistumisen syynä kolmeen sotaan 1900-luvulla ovat olleet puhtaasti taloudelliset intressit, niin sanotut "kansainväliset pankkiirit". Elokuvan mukaan useita historiallisia tapahtumia, kuten RMS Lusitanian uppoaminen, hyökkäys Pearl Harboriin ja Tonkininlahden välikohtaus, järjestettiin tarkoituksellisesti, jotta sotaan osallistumiselle saatiin tekosyy.


title: Zeitgeist (elokuva)

text: Elokuva väittää, että Yhdysvaltain keskuspankki Federal Reserve System (Fed) pakotti Yhdysvallat osallistumaan sotiin, mutta ei voittaakseen sodat, vaan ylläpitääkseen niitä, koska sodankäynti pakottaa Yhdysvaltain hallituksen lainaamaan rahaa pankilta ja sota näin ollen tuottaa voittoa "kansainvälisille pankkiireille". Elokuva päätyy väitteeseen, että tuloverotus Yhdysvalloissa on laitonta.


title: Zeitgeist (elokuva)

text: Elokuvan kolmannen osan aiheena on myös "North American Union (NAU)" (suom. "Pohjois-Amerikan Unioni"), joka on teoreettinen taloudellinen (joskus myös poliittinen) Yhdysvaltojen, Kanadan ja Meksikon muodostama liitto. Tähän löyhästi EU:hun perustuvaan unioniin kuuluu myös euron tapainen yhteinen valuutta nimeltä amero, joka syrjäyttäisi sekä Yhdysvaltain ja Kanadan dollarin että Meksikon peson. Euroopassa ja Pohjois-Amerikassa muodostuneiden unioneiden jälkeen muut maanosat seuraisivat perässä, kunnes lopulta kaikkien maanosien unionit yhdistyvät ja päädytään maailmanhallitukseen (vrt. Uusi maailmanjärjestys (salaliittoteoria)).


title: Zeitgeist (elokuva)

text: Elokuvan jatko-osa "" julkaistiin lokakuussa 2008. Elokuvan kolmas osa, "Zeitgeist: Moving Forward" julkaistiin tammikuussa 2011.


title: Zeitgeist (elokuva)

text: "Zeitgeistin" väitteiden totuudenperäisyys on kyseenalaistettu laajasti. Elokuvan esittämä sanallinen yhteneväisyys Kristuksen ja auringon välillä on olemassa ainoastaan englannin kielessä - ei arameassa, hepreassa, kreikassa tai latinassa, jotka olivat Välimeren alueen valtakielet ajanlaskun alussa. Kokonaisvaltaisuudessaan suhtautuminen Zeitgeistiin oli kriittinen. Toisaalta elokuva on myös herättänyt ajatuksia valtavirtaa vastaan.


title: Annie-gaala 2009

text: Annie-gaala 2009 oli 36. kertaa järjestetty palkintogaala, jossa Yhdysvaltain ASIFA-Hollywood jakoi Annie-palkinnot vuoden 2008 parhaille animaatioille. Gaala järjestettiin 30. tammikuuta 2009 UCLA Royce Hallissa Los Angelesissa, Kaliforniassa.


title: Annie-gaala 2009

text: Elokuva "Kung Fu Panda" keräsi kymmenen palkintoa, jolla se oli gaalan menestynein elokuva.


title: Annie-gaala 2009

text: Pääluokkien ehdokkaat ja voittajat (lihavoituna):


title: Cité Soleil

text: Cité Soleil ((, ""Aurinkokaupunki"") on yksi Haitin pääkaupunki Port-au-Princen slummeista. Valoisasta nimestään huolimatta Cité Soleil on yksi Haitin köyhimmistä ja vaarallisimmista slummialueista. Cité Soleil'stä puuttuvat lähes kaikki peruspalvelut kuten vesi ja viemäri, sähkö, terveydenhuolto, kaupat ja poliisi.


title: Cité Soleil

text: Alueella asuu arviolta 200 000 – 300 000 ihmistä, joista suurin osa äärimmäisessä köyhyydessä. Rikolliset käyttävät tilannetta hyväkseen tuomalla pääkaupungin vauraammilta alueilta siepattuja ihmisiä Cité-Soleiliin panttivankeina, joista voidaan vaaditaan lunnaita.


title: Televisiotuottaja

text: Televisiotuottaja on televisio-ohjelmien tuotantoprosessin johtaja. Tuottaja tekee ohjelmaehdotukset tilaajille eli televisiokanaville. Hän vastaa kokonaisuudesta: sisällöstä, esiintyjistä, tuotannosta ja budjetista. Tuottaja neuvottelee ohjelmanteon ehdoista ja edellä mainituista tekijöistä tilaajan kanssa ja on vastuussa siitä, että valmis ohjelma on sopimuksen mukainen. Televisiotuottajan toimenkuva vaihtelee jonkin verran riippuen siitä, onko hän yksityisen tuotantoyhtiön vai esimerkiksi Yleisradion palveluksessa. Yleensä tuottaja valitsee ohjelman käsikirjoittajan, toimittajan, ohjaajan. Hän valitsee myös tuotannossa tarvittavan, ohjelmaa suunnittelevan teknisen ja tuotannollisen henkilöstön, esimerkiksi kuvaajan, äänisuunnittelijan, lavastajan, pukusuunnittelijan jne. Tuottaja tekee yleensä ohjelmatuotantoon liittyvät sopimukset kuten esiintyjäsopimukset ja kuvausluvat. Toisinaan ne tekee tuotantopäällikkö tai talouspäällikkö. Tuottaja neuvottelee ja hyväksyy palkkiot. Hän valvoo tuotantoa koko tuotantoprosessin ajan.


title: Televisiotuottaja

text: Tuottajalta vaaditaan organisointikykyä ja kykyä johtaa journalistista työtä. Hänen pitää tuntea muun muassa tuotantoyhtiön ja tilaajayhtiön strategiat, hallinto-organisaatiot ja talouskysymyksiä. Tuottajan tulee tuntea muun muassa tekninen kalusto ja sen mahdollisuudet pääpiirteissään sekä henkilökunnan tehtävät, toimenkuvat, työehtosopimukset ja työlainsäädäntö.


title: Televisiotuottaja

text: Tuottaja voi olla myös ohjelman käsikirjoittaja, toimittaja, näyttelijä, ohjaaja ja mahdollisesti myös kuvaaja tai leikkaaja.


title: Ken Wilber

text: Kenneth Earl ”Ken” Wilber Jr. (s. 31. tammikuuta 1949) on yhdysvaltalainen kirjailija. Hän opiskeli ensin biokemiaa mutta alkoi myöhemmin tutustua omin päin myös muihin tieteenaloihin ja kirjoittaa muun muassa psykologiasta, filosofiasta, mystiikasta, ekologiasta ja henkisestä kehityksestä.


title: Ken Wilber

text: Wilberin mielestä todellisuus on jäsennettävissä "holonien" avulla; holoni on todellisuuden osa, joka itsessään muodostaa kokonaisuuden, mutta on myös osa suurempaa, eli korkeamman tason holonia. Näin holonit ovat järjestäytyneet "holarkioiksi"; jokainen korkeamman tason holoni sisältää kaikki alemman tason osaholoninsa, mutta myös "ylittää" ne, eli on enemmän kuin osiensa summa. Esimerkiksi atomit ovat holoneita, ja molekyylit ovat holarkiassa atomeista seuraavan korkeamman tason holoneita. Molekyylit koostuvat atomeista, mutta molekyyleillä on omat, itselleen tyypilliset ominaisuudet, jotka ovat jotain muuta kuin niiden sisältämien atomien ominaisuudet. Atomit voivat olla olemassa myös ilman molekyylejä, mutta molekyylit eivät voi olla olemassa ilman atomeita.


title: Ken Wilber

text: Samaa katsantokantaa voidaan soveltaa myös ihmisen henkiseen kehitykseen, yhteiskuntaan jne. Wilber katsookin ihmisen olevan kehityksensä puolimatkassa: edettyään tähän mennessä ns. esipersoonallisista vaiheista persoonallisiin, ihmisen kehityksen on seuraavaksi siirryttävä ylipersoonallisille tasoille, joista viitteitä antavat mm. uskonnolliset ja mystiset kokemukset ja paranormaalit ilmiöt. Uuteen vaiheeseen siirtymistä jarruttavana tekijänä Wilber näkee sen, että samaistuessaan suurempaan kokonaisuuteen ihminen joutuu samalla luopumaan nykyisestä, persoonallisesta olemisen muodostaan eli tavallaan "kuolemaan".


title: Ken Wilber

text: Wilberiä on pidetty New Age -liikkeen keskeisenä filosofina, vaikka hän on arvostellut liikettä ankarastikin. Wilber itse katsoo jatkavansa samaa "perennaalisen filosofian" perinnettä, jota ovat edustaneet Platon, Plotinos, Spinoza ja monet itämaiset ajattelijat.


title: Ken Wilber

text: Wilberiltä on suomennettu "Kaiken lyhyt historia" (Basam Books, 2009) ja "Rajaton viisaus" (Basam Books, 2011).


title: Ken Wilber

text: (Huom. Alkuperäinen linkki ei toimi, kts. http://yle.fi/vintti/yle.fi/vielayksiasia/vastaajat/ken_wilber.html 7. joulukuuta 2015.)


title: Alexander Behm

text: Alexander Behm (11. marraskuuta 1880 – 22. tammikuuta 1952) oli saksalainen fyysikko, joka tunnetaan parhaiten yhtenä kaikuluotaimen keksijöistä.


title: Alexander Behm

text: Alexander Behm toimi 1910-luvulla erään tutkimuslaboratorion johtajana Wienissä. Tällöin hän teki varsinkin ääniaaltojen etenemiseen liittyviä kokeita. Kun hänen tietoonsa huhtikuussa 1912 tuli uutinen Titanicin haaksirikosta sen törmättyä jäävuoreen, hän ryhtyi uusien samankaltaisten onnettomuuksien ennalta ehkäisemiseksi suunnittelemaan laitetta, jonka avulla jäävuoret voitaisiin ajoissa havaita niistä heijastuvien vedenalaisten ääniaaltojen avulla. Osoittautui kuitenkin, että meren pohja heijasti ääniaaltoja paremmin kuin jäävuoret, minkä vuoksi laite soveltui paremmin meren syvyyden mittaamiseen kuin jäävuorten havaitsemiseen. Seuraavana vuonna, 22. heinäkuuta 1913, hänelle myönnettiin saksalainen patentti nro 282009 kaikuluotaimelle eli "laitteelle meren syvyyden mittaamiseksi sekä laivojen ja esteiden havaitsemiseksi heijastuvien ääniaaltojen avulla".


title: Alexander Behm

text: Vuonna 1920 Behm perusti kaikuluotainten kaupallista tuotantoa varten Kieliin yhtiön nimeltä "Behm-Echolot-Gesellschaft".


title: ESR

text: Lyhennettä ESR käytetään usein viittaamaan:


title: Behm

text: Behm on muun muassa seuraavien henkilöiden sukunimi:


title: Elias Muukka

text: Elias Muukka (sukunimi vuoteen 1870 Kaijansinkko; 10. kesäkuuta 1853 Lemi – 2. lokakuuta 1938 Helsinki) oli suomalainen taidemaalari, professori ja piirustuksen opettaja.


title: Elias Muukka

text:
Muukka maalasi erityisesti maisemia, kuten karjalaisia maalaismaisemia ja turkulaisia kaupunkinäkymiä. Hänen maalauksissaan on vaikutteita muun muassa Hjalmar Munsterhjelmiltä.
Muukka kävi ensin Viipurin suomalaista ja ruotsalaista alkeiskoulua 1870-1873 ja sitten Suomen taideyhdistyksen piirustuskoulua Helsingissä Selma Schaefferin johdolla 1874–1877. Muukka opiskeli myös Düsseldorfin taideakatemiassa 1877–1879 ja Pariisin Académie Colarossissa 1880–1881.


title: Elias Muukka

text: Muukka toimi piirustuksenopettajana Sortavalan seminaarissa 1883–1885, Vaasan oppikoulussa 1885–1891, Turun tyttökoulussa 1891–1918, Turun reaalilyseossa 1904–1918 ja Turun taideyhdistyksen piirustuskoulussa 1891–1908. Viimeksi hän oli piirustuksen opettajana Savonlinnan ja Mikkelin lyseoissa vuoteen 1927 saakka. Muukka oli Suomen Taiteilijaseuran kunniajäsen vuodesta 1924, ja hän sai professorin arvonimen 1928.


title: Elias Muukka

text: Muukan vanhemmat olivat maanviljelijä Matti Kaijansinkko ja Kristiina Muukka. Muukan puoliso vuodesta 1883 oli Anni Agnes Fagerlund (k. 1931).


title: TAT

text: Tat voi tarkoittaa seuraavia:


title: John Munsterhjelm

text: Johan Hjalmar (John) Munsterhjelm (11. joulukuuta 1879 Tuulos – 16. elokuuta 1925) oli suomalainen kuvanveistäjä.


title: John Munsterhjelm

text: Munsterhjelmin vanhemmat olivat taidemaalari Magnus Hjalmar Munsterhjelm ja Olga Mathilda Tanninen. Hän kävi polyteknisen opiston ja opiskeli Saksassa Kunstgewerbemuseumschulessa Berliinissä 1902–1903 sekä Tanskassa "Kuninkaallisessa kuvaamataidekorkeakoulussa" Charlottenburgissa 1904–1907. Munsterhjelm asui Saksassa vuosina 1902–1911.


title: John Munsterhjelm

text: Munsterhjelm teki useita marmori- ja pronssiveistoksia tunnetuista henkilöistä (Jean Sibelius, Hjalmar Munsterhjelm, Adolf Paul, R. A. Wrede, Fr. Saltzman, Walter Runeberg, Larin Kyösti). Hän teki myös 22 Suomen sisällissodan valkoisten sankaripatsasta (muun muassa Kokkolaan, Lokalahdelle ja Joensuuhun), useita hautapatsaita ja lisäksi Munsterhjelm suunnitteli mitaleita sekä maalasi myös muotokuvia. Munsterhjelm käytti ensimmäisenä Suomessa keinotekoista graniittia patsaiden materiaalina.


title: Tamanrasset

text: Tamanrasset (myös Tamanghasset, Tamenghest) (, tifinagh ⵜⴰⵎⴰⵏⵖⴰⵙⴻⵜ) on keitaan ympärille muodostunut kaupunki Ahaggar-ylänköalueella Tamanrassetin maakunnassa eteläisessä Algeriassa. Kaupunki on Tamanrassetin maakunnan pääkaupunki. Asukkaita kaupungissa on 54 469 (1998).


title: Tamanrasset

text: Nykyisen Tamanrassetin alueen ensimmäiset asukkaat olivat tuaregeja. Vielä 1900-luvun alussa paikkakunta käsitti ainoastaan rykelmän palmumajoja. Tamanrasset alkoi kasvaa nopeasti 1920-luvulta lähtien, kun Ranskan siirtomaahallinto asettui sinne. Kun Algeria vuonna 1962 itsenäistyi, tuli Tamanrassetista samannimisen maakunnan pääkaupunki. Kaupunki vaurastui 1980-luvulla, kun Algerian Saharaan suuntautunut matkailu alkoi kasvaa vauhdilla. Vuosina 1991–2002 maassa käydyn sisällissodan seurauksena Tamanrassetin tulonlähde näivettyi.


title: Tamanrasset

text: Alueen ensimmäiset asukkaat olivat tuaregeja, jotka kutsuivat aluetta nimellä "Tamenghest". Ranskalainen tutkimusmatkailija ja askeetti Charles de Foucauld saapui nykyisen Tamanrassetin alueelle vuonna 1905, jolloin paikalla oli ainoastaan rykelmä "zeriba"-nimisiä rakennuksia eli palmumajoja. Charles de Foucauld rakensi kaupunkiin erakkoluolan. Luolassa hän laati tuaregikielen sanaston ja kieliopin.


title: Tamanrasset

text: Ranskan siirtomaahallinto asettui paikkakunnalle sen strategisen sijainnin vuoksi 1920-luvulla, minkä jälkeen Tamanrasset alkoi kasvaa vauhdilla. Tulvat ja myrskyt tuhosivat kaupunkia vuonna 1922. Kaupunkiin rakennettiin vuonna 1927 Fort Laperrine -niminen linnoitus, joka sai nimensä lento-onnettomuudessa surmansa saaneen kenraali Laperrinen mukaan. Tamanrassetista tuli 1950-luvulla "préfecture". Kaupunki tunnettiin myös nimellä "Fort Laperrine", kun Algeria oli Ranskan vallan alaisuudessa. Algeria itsenäistyi vuonna 1962, ja Tamanrassetista tehtiin Tamanrassetin maakunnan ("wilaya") pääkaupunki. Toisen lähteen mukaan Tamanrassetista tuli maakunnan pääkaupunki vuonna 1974.


title: Tamanrasset

text: Kaupunki oli aikaisemmin sotilaallinen etuvartioasema, joka vartioi Saharan halki kulkevia kauppareittejä. Vuonna 1980 pohjois-eteläsuuntainen asfaltoitu Trans-Sahara-valtatie saavutti Tamanrassetin, josta tuli tärkeä väliasema tien varrelle. Algerian Saharaan suuntautunut matkailu kasvoi räjähdysmäisesti 1980-luvulla, minkä ansiosta Tamanrassetiin tuli taloudellista vaurautta. Kaupunki oli 1990-luvulle tullessa tullut suuresti riippuvaiseksi matkailijoista, mutta vuosina 1991–2002 maassa käydyn sisällissodan seurauksena Tamanrassetin tulonlähde näivettyi. Uusi isku Tamanrassetille oli helmikuussa 2003 tapahtunut 30 hengen ulkomaalaisen matkailijaryhmän kidnappaus aavikkoalueella lähellä kaupunkia. Matkailijaryhmää pidettiin panttivankina elokuuhun saakka ja vankeusaikana yksi matkailija kuoli.


title: Tamanrasset

text: Maaliskuun alussa vuonna 2003 sattuneessa lento-onnettomuudessa Tamanrassetista kohti Algeria matkalla ollut Air Algérien matkustajalentokone syöksyi teknisen vian vuoksi maahan pian nousunsa jälkeen. Onnettomuudessa sai surmansa 102 ihmistä, ainoastaan yksi ihminen selvisi hengissä.


title: Tamanrasset

text: Vuonna 2010 Algeria yhdessä Mauritanian, Malin ja Nigerin kanssa perusti yhteisen komentokeskuksen, jonka pyrkimyksenä on koordinoida terroristijärjestö al-Qaidan kasvavan uhkan torjuntaa alueella. Komentokeskuksen pääpaikaksi valittiin Tamanrasset. Vuoden 2007 jälkipuoliskolla Tamanrassetin seudun turvallisuustilanne oli parantunut huomattavasti. Myös matkailijoiden määrä oli kasvussa.


title: Tamanrasset

text: Dakar-rallin reitti on kulkenut Tamanrassetin kautta vuosina 1979, 1984–1988 ja 1993.


title: Tamanrasset

text: Tamanrassetin maakuntaan ("wilaya") kuuluva Tamanrassetin kaupunki sijaitsee Algerian eteläosassa, Saharan autiomaassa vuoristoisella ja aridilla eli kuivalla Ahaggarin ylängöllä, jonka keskikorkeus on 900 metriä merenpinnasta. Muutaman kilometrin päässä kaupungista kaakkoon sijaitsee maisemaa hallitseva Adrianevuori. Kaupungin pääkadun eteläpuolella on kuivunut Oued Tamanrassetin jokiuoma ("oued"). Algerian pääkaupunki Alger sijaitsee noin 1 600 kilometrin päässä pohjoiseen Tamanrassetista.


title: Tamanrasset

text: Kaupunki on 1 320 metrin tai toisen lähteen mukaan 1 378 metrin korkeudessa merenpinnasta.


title: Tamanrasset

text: Tamanrassetin lämpötilat pysyvät ympäri vuoden suhteellisen maltillisena, sillä kaupunki sijaitsee yli 1 300 metrin korkeudessa ja siellä on alhainen kosteusprosentti, 20 %. Keskikesälläkin lämpötilat nousevat erittäin harvoin yli 35 asteeseen. Tamanrassetin Jules Carden mittausasemalla on kuitenkin mitattu varjossa maailman korkeimpia lämpötiloja, kuten yli 38° C. Kylmin kuukausi Tamanrassetissa on tammikuu ja kuumin puolestaan kesäkuu. Kaupungissa sataa äärimmäisen vähän, joten Tamanrasset on joutunut turvautumaan Ahaggarvuorilta alas valuvaan veteen.


title: Tamanrasset

text: Kaupungin väestö koostuu enimmäkseen tuaregeista ja berbereistä. Tamanrassetin väestöstä suuri osa on tullut kaupunkiin pakolaisina kuivuuden vuoksi muilta Saharan alueilta ja pienemmistä yhteisöistä. Tamanrassetin tunnettuihin asukkaisiin lukeutuu 1900-luvun alussa alueella vaikuttanut ranskalainen tutkimusmatkailija Charles de Foucauld.


title: Tamanrasset

text: Nigeriläisestä Agadezin kaupungista alkaa kaksi merkittävää laittomien siirtolaisten reittiä. Toinen reitti kulkee Tamanrassetin kautta ja toinen puolestaan kulkee Libyaan. Tamanrassetista siirtolaiset jatkavat Algerian pohjoisosan kaupunkeihin tai Marokon puolelle Pohjois-Algeriasta.


title: Tamanrasset

text: Kaupunki on kylmimpien kuukausien aikana suosittu matkailukohde. Koska Tamanrasset on keitaan ympärille muodostunut, kasvaa alueella muun muassa manteleita, sitrushedelmiä, maissia, viljoja, taateleita, persikoita ja aprikooseja. Maanviljelyn tuotteita myydään kaupungin toreilla. Vuohet ja kamelit ovat Tamanrassetin pääasiallisia karjaeläimiä.


title: Tamanrasset

text: Tamanrassetin rakennukset ovat enimmäkseen punaiseksi maalattuja ja yksikerroksisia. Rakennukset on valmistettu savitiilistä.


title: Tamanrasset

text: Tamanrassetin läpi johtavan "ouedin" eli kuivuneen joenuoman varrella sijaitsee punatiilinen vuonna 1916 rakennettu Sorro Moussa Ag Amastane -rakennus, joka toimi vuonna 1921 kuolleen Kel Ahaggar -heimon johtajan Amenokalin asuntona. Amenokalin hauta on rakennuksen lähellä. Tamanrassetin kaupungintalon vieressä sijaitsee vuonna 1915 rakennettu Bordj-niminen rakennus, missä Charles de Foucauld ammuttiin.


title: Tamanrasset

text: Le musée du Hoggar -museossa on esillä muun muassa tuaregien perinteisiä tikareita, sapeleita ja vaatteita. Le musée de l'OPNA -museossa esitellään puolestaan Ahaggarin ylänköalueen maantiedettä, luontoa ja historiaa. La Maison de la Culture (”kulttuuritalo”) sijaitsee kaupungin keskustan Place du 1er Novembre -aukiolla, ja sen näyttelyissä esitellään paikallista eläimistöä ja maisemaa. Lisäksi talossa myydään käytettyjä kirjoja.


title: Tamanrasset

text: "Ouedin" eteläpuolella sijaitsee Marché Africaine -tori, jolla on myyntiä päivittäin. Torilla myydään tavaraa laidasta laitaan, kuten suurikokoisia metallisia kattiloita, perinteisiä vaatteita ja mausteita. Niin ikään "ouedin" eteläpuolella sijaitsee toinenkin päivittäin auki oleva tori, jolla on esimerkiksi räätälin kojuja. Lisäksi torilla myydään vaatteita, kenkiä, viljaa, hedelmiä ja vihanneksia.


title: Tamanrasset

text: Huhtikuun lopulla vuosittain Tamanrassetissa järjestetään eteläisen Algerian tärkeimpiin kuuluva festivaali, Le Tafsit, jolla juhlistetaan kevättä. Tuaregiheimot ympäri keskistä Saharaa saapuvat kaupunkiin juhlimaan veljeyttään. Le Tafsit huipentuu kamelikilpailuun, jonka lisäksi festivaaleilla on musiikkia, näyttelyitä, laulua ja katukulkueita. Festivaali kestää vähintään kolme päivää ja tapahtumapaikkana toimii "chameaudrome"-niminen paikka kolmen kilometrin päässä Tamanrassetista.


title: Tamanrasset

text: Joulukuun lopulla Tamanrassetin ympäristön erämaassa järjestetään tuaregimusiikkifestivaali. Festival de Ti-Hinnan on kaksipäiväinen festivaali, joka on omistettu tuareginaisille ja heidän perinteisille toimilleen.


title: Tamanrasset

text: Tamanrassetin pääsairaala sijaitsee kaupungin kehätiellä, In Guezzamiin menevän tien ja Emir Abdelkader -kadun välillä. Kaupungissa on turisti-infoja, matkatoimistoja, nettikahviloita, pankkeja, postitoimisto ja puhelintoimistoja, joista on mahdollista soittaa. Kaupungissa on myös ravintoloita ja hotelleja. Useimmat hotelleista sijaitsevat muutaman kilometrin päässä kaupungin keskustasta, mutta muutama hotelli on sijoittunut myös keskustaan. Tamanrassetissa yöpymispaikkoja kutsutaan useasti nimellä "camping". Nämä paikat eivät nimestään huolimatta ole leirintä- tai retkeilyalueita (), vaan ne tarjoavat majoitusta majoissa tai bungalow'eissa. Nigerillä ja Malilla on konsulaatit Tamanrassetissa.


title: Tamanrasset

text: Kaupungissa toimii Radio Tamanrasset -niminen radioasema, joka aloitti lähetykset 16. huhtikuuta 1992. Tamanrassetissa on Stade de Tamanrasset -niminen stadion, jossa on 3 000 istumapaikkaa.


title: Tamanrasset

text: Tamanrassetin linja-autoasema ("gare routière") sijaitsee 15 minuutin kävelymatkan päässä kaupungin keskustasta luoteeseen. Asemalta liikennöidään päivittäin In Salahiin, jonne matka-aika on 11 tuntia, Ghardaïaan, jonne matka-aika on 19–20 tuntia sekä Ouarglaan, jonne matka-aika on 22 tuntia. Lisäksi Tamanrassetista liikennöi Ghardïaan ja In Salahiin useita yksityisiä linja-autoyhtiöitä, joiden toimistot ovat keskittyneet pääasiassa kaupungin luoteisosaan. Nämä yksityiset yhtiöt liikennöivät enimmäkseen 30-paikkaisilla pikkubusseilla.


title: Tamanrasset

text: Tamanrassetin Emir Abdelkader -kadulta lähtee pitkän matkan takseja Arakiin, In Salahiin, Ouarglaan ja Ghardïaan. Taksit lähtevät vasta, kun ne ovat täynnä. Algerian ja naapurimaa Nigerin rajalla sijaitsevaan In Guezzamiin johtavan tien varrella, noin 2,5 kilometrin päässä Tamanrassetin keskustasta sijaitsee asema, josta lähtee jaettuja nelivetotakseja In Guezzamiin. Takseja on mahdollista vuokrata kokonaan itselle, tai muuten ne lähtevät vasta niiden ollessa täysiä. Nelivetotaksiasemaa vastapäätä sijaitsee kuorma-autoasema, josta lähtee kuorma-autoja In Guezzamin rajakaupunkiin ja Nigeriin. Kuorma-autot ottavat matkustajia kyytiin.


title: Tamanrasset

text: Tamanrassetista on matkaa In Salahiin 700 kilometriä, Tassili du Hoggar -ylängölle 300 km, Algerian ja Nigerin rajalla sijaitsevaan In Guezzamiin 416 km, Nigerin puolelle 428 km ja Maliin 400 km.


title: Tamanrasset

text: Tamanrassetin lentoasema sijaitsee tietä pitkin 12 kilometrin päässä kaupungista luoteeseen. Asemalta operoidaan maan pääkaupunkiin Algeriin (matka-aika kaksi tuntia), Ghardaïaan, In Salahiin, Ouarglaan ja Djanetiin. Lisäksi asemalta on kansainvälisiä lentoja Ranskan Marseilleen ja Pariisiin.


title: Ville Mattila (taidemaalari)

text: Johan Wilhelm (Ville) Mattila (7. lokakuuta 1884 Suursaari – 12. toukokuuta 1959) oli suomalainen taidemaalari ja viulunrakentaja.


title: Ville Mattila (taidemaalari)

text: Mattila kiinnostui taiteesta tavattuaan Suursaarella käyneitä taiteilijoita. Mattila osallistui useisiin kansatieteellisiin tutkimusretkiin suomensukuisten kansojen keskuuteen ja hänen tuotantoonsa kuuluu kansatieteellisiä piirroksia ja Suursaari-aiheisia maalauksia.


title: Ville Mattila (taidemaalari)

text: Mattila kävi Taideteollista keskuskoulua 1899–1900 ja Suomen taideyhdistyksen piirustuskoulua 1900–1907 osallistuen näyttelyihin vuodesta 1904 lähtien. Mattila piti yksityisnäyttelyitä 1920-luvulta 1950-luvulle asti. Hän asui vuodesta 1915 Yhdysvalloissa.


title: Ville Mattila (taidemaalari)

text: Mattilan vanhemmat olivat kalastaja Juho Mattila ja Maria Helena Tolsa. Kuvataiteilija Jorma Mattila oli hänen poikansa.


title: Sakraalioikeus

text: Sakraalioikeus on johonkin uskontoon perustuva oikeus, jolle on ominaista, että sitä pidetään pyhänä. Se kehittyi vastaamaan primitiivisen yhteisön tarpeita, ja se perustui käsitykseen, jonka mukaan kaikki oikeus on lähtöisin jumaluudesta tai jostakin salaperäisestä voimasta. Sakraalioikeuden normit saattoivat olla esimerkiksi jumalan käskystä kirjoitetut, kuten kymmenen käskyä tai Hammurabin laki.


title: Sakraalioikeus

text: Roomalainen oikeuskin oli alkuvaiheissaan pääosin sakraalioikeutta, jota turvasi jumaluuden antama suoja. Oikeudellinen tietämys oli tällöin papiston hallinnassa, ja oikeuden määräykset ja niiden noudattamista turvaavat seuraamukset perustuivat uskontoon. Germaaneilla oli sakraalioikeuden rinnalla maallinen oikeus. Jumaluus suojasi temppeleitä ja muita pyhiä alueita sekä jumalille pyhitettyjä asioita, kuten ihmisiä, uhrieläimiä tai palvontavälineitä. Nykyisinkin uskontorikoksia, avioliittoa ja valaa koskeviin säännöksiin liittyy jonkinasteisia vivahduksia sakraalioikeudesta.


Salibandyn naisten maailmanmestaruuskilpailut 2009 olivat historian 7. maailmanmestaruuskilpailut. Kisat järjestettiin Ruotsin Västeråsissa.


title: Salibandyn naisten maailmanmestaruuskilpailut 2009

text: Kisojen kaikki alkusarjan pelit pelattiin Bombardier-areenalla, jossa on kolme kenttää ja 3 000 nelimetriä lattiapinta-alaa. Välierät ja finaali pelattiin 5 800 henkeä vetävällä ABB-areenalla. Finaalia seurasi 4 521 katsojaa, joka oli naisten kisojen siihenastinen ennätys.


text: Sijat 9–10


text: Sijat 7–8


text: Sijat 5–6


text:
Välierät
Pronssiottelu


text: Loppuottelu


title: Robert Stigell

text: Robert Konstantin Stigell (14. toukokuuta 1852 Suomenlinna – 1. joulukuuta 1907) oli suomalainen kuvanveistäjä. Hänen tunnetuin veistoksensa on Helsingin Tähtitorninmäellä sijaitseva 4,5 metriä korkea pronssinen Haaksirikkoiset-patsas.


title: Robert Stigell

text: Stigellin isä oli kivenhakkaaja Henrik Stigell. Robert Stigell lähti 15-vuotiaana kivenhakkaajan oppiin Pietariin ja opiskeli siellä myös piirustusta. Hän kävi Suomen Taideyhdistyksen piirustuskoulua 1869–1870 ja opiskeli sitten St. Luca-akatemiassa Roomassa 1872–1876 sekä École des Beaux-Arts-koulussa Pariisissa 1876–1878. Stigell asui lähes 20 vuotta Pariisissa.


title: Robert Stigell

text: Stigellin työt liittyvät realismiin ja barokkiin. Teoksissaan hän harrasti voimakkaita liikemotiiveja.


title: Saurun koulu

text: Saurun koulu on kyläkoulu Perniössä Salossa. Se täytti vuonna 2008 sata vuotta. Koulun perustamisesta oli päätetty jo loppuvuodesta 1906. Oppilaita oli koulun aloittaessa 88. Opettajia oli vuosikausia vain kaksi, sekä mies- että naisopettaja, sittemmin heitä palkattiin lisää. 1960- ja 1970-luvuilla kunnassa lakkautettiin suurin osa kouluista väestön vähenemisen takia, Saurun koulu kuitenkin säilyi ja siihen yhdistettiin Kieronperän koulu. Vuosina 1984–1985 koulurakennus remontoitiin nykyiseen ulkoasuunsa.


title: Jänissaari

text: Jänissaari () on saari Nevan suistossa Pietarin kaupungin alueella Venäjällä. Se sijaitsee kaupungin keskustassa Nevan leveimmän kohdan pohjoispuolella. Pohjoisessa Kronverkin salmi erottaa sen Koivusaaresta. Saaren pituus on 750 ja leveys noin 400 metriä.


title: Jänissaari

text: 1600-luvulla Jänissaari oli asumatonta heinämaata. Sen pohjoispuolella sijaitsi samanniminen kylä, johon kuuluivat lähes kaikki Koivusaaren talot. Asukkaat olivat pääosin Suomesta muuttaneita inkeriläisiä.


title: Jänissaari

text: Vuonna 1703 Jänissaarelle ryhdyttiin Pietari I:n käskystä rakentamaan Pietari-Paavalin linnoitusta. Linnoituksen muurien juurella on auringonottajien suosimia hiekkarantoja.


title: OPP

text: OPP voi tarkoittaa seuraavia asioita:


title: Kuusankoski (kaupunginosa)

text: Kuusankoski on Kouvolan kaupunginosa. Kaupunginosa käsittää entisen Kuusankosken kaupungin keskustan alueen, josta on Kuusankosken kaupungin aikana käytetty nimitystä Kuusaa.


title: Kuusankoski (kaupunginosa)

text: Kuusankosken kaupunginosa kuuluu Kouvolan keskustaajamaan, jossa asukkaita on 49 870.


title: Thorsten Waenerberg

text: Thorsten Adolf Waenerberg (25. toukokuuta 1846 Porvoo – 26. helmikuuta 1917 Helsinki) oli suomalainen taidemaalari ja opettaja.


title: Thorsten Waenerberg

text: Waenerbergin vanhemmat olivat esittelijäsihteeri, teologian tohtori Gabriel Mauritz Waenerberg ja Agata Sofia Aschan. Hän pääsi ylioppilaaksi 1865, kävi Suomen taideyhdistyksen piirustuskoulun 1865–1867 B. A. Godenhjelmin oppilaana ja opiskeli sitten Oswald Achenbachin johdolla Düsseldorfin taideakatemiassa 1867–1870, sekä myöhemmin Pariisissa 1873–1874. Waenerberg teki opintomatkat Hollantiin 1880–1881 ja 1889–1890, opiskellen siellä merimaalausta H. V. Mesdagin johdolla, sekä Saksaan 1885. Hän toimi Turun piirustuskoulun opettajana ja johtajana 1874–1887, samoin kuin Suomen taideyhdistyksen kokoelmien intendenttinä 1887–1914.


title: Thorsten Waenerberg

text: Waenerberg maalasi maisemia ja meriaiheita, erityisesti hänen vuosikymmenten aikana Suursaaresta tekemänsä maalaukset tulivat tunnetuiksi.


title: Verena von Strenge

text: Verena von Strenge (s. 27. heinäkuuta 1975) on saksalainen tanssija ja laulaja.


title: Verena von Strenge

text: Verena aloitti tanssimisen viisivuotiaana.


title: Verena von Strenge

text: Verena toimi saksalaisen rave-, happy hardcore-, tekno-, progressive house -yhtye Dunen laulajana vuosina 1995–1997 sekä 1999–2000.


title: Verena von Strenge

text: 2000-luvun alussa hän siirtyi soolouralle.


title: Ambhi

text: Ambhi (, myös Omfis, 300-luku eaa.) oli intialaisen Taksilan valtakunnan hallitsija.


title: Ambhi

text: Ambhi matkusti tapaamaan Aleksanteri Suurta tämän ollessa Sogdianassa. Ambhi pyysi Aleksanteria auttamaan häntä kahta toista hallitsijaa, Porosta ja Abisaresta vastaan. Vuonna 326 eaa. Aleksanteri saapui Taksilaan ja Ambhi otti hänet vastaan juhlallisesti. Hän auttoi Hefaistionia kun tämä rakensi sillan Induksen yli. Aleksanteri lähetti Porokselle ja Abisarekselle käskyn antautua. Abisares myöntyi Aleksanterin vaatimuksiin ainakin nimellisesti. Poros kieltäytyi täysin. Ambi lähti Aleksanterin kanssa sotaan Porosta vastaan. Aleksanterin makedonialaiset kukistivat Poroksen täydellisesti Hydaspesjoen taistelussa. Taistelun jälkeen Poros teki sellaisen vaikutuksen Aleksanteriin että hän sai pitää kuningaskuntansa. Ambhille tämä oli luultavasti suuri pettymys, hän olisi varmasti halunnut osan tästä itselleen. Abisares antautui tämän jälkeen myös Aleksanterille, joka otti Ambhin ja Poroksen mukaansa sotaretkelle. Aleksanteri pakotti Ambhin ja Poroksen sopimaan riitansa. Pian hän lähetti kuitenkin Ambhin takaisin Taksilaan.


title: Ambhi

text: Kun Aleksanteri lähti etelään Industa pitkin jätti hän erään Filippoksen satraapiksi Taksilaan makedonialaisen varuskunnan kanssa. Kun Filippos murhattiin vuonna 325 eaa. lähetti Aleksanteri Eudamoksen uudeksi satraapiksi. Aleksanterin kuoltua makedonialainen varuskunta kapinoi ja marssi Babylonia kohti. Vuonna 323 eaa. diadokit päättivät että Ambhi ja Poros saisivat pitää kuningaskuntansa. Samoin tapahtui Triparadisoksessa tapahtuneessa jaossa vuonna 321 eaa. Tämän jälkeen Ambhi katoaa historiallisista lähteistä.


title: Luettelo Raivopäiden kappaleista

text: Tämä on luettelo Raivopäät-yhtyeen levyttämistä kappaleista aakkosjärjestyksessä. Listassa on kaikkiaan 134 kappaletta.


title: Moby Dick – valkoinen valas

text: Moby Dick – valkoinen valas on vuonna 1956 valmistunut englanninkielinen elokuva. Se perustuu Herman Melvillen kirjoittamaan samannimiseen romaaniin Moby Dick. Elokuva kertoo 1800-luvun valaanpyyntialuksen kapteeni Ahabista, jolla on pakkomielle pyydystää tarunhohtoinen Moby Dick, täysin valkoinen kaskelotti. Tarujen mukaan kaskelotti jolla on valkoinen läikkä on erittäin aggressiivinen ja vaarallinen. Moby Dick on täysin valkoinen. Mukaan laivalle lähtee tarinan kertojana toimiva nuori mies nimeltä Ishmael. Elokuvan on ohjannut John Huston ja käsikirjoittaneet John Huston ja Ray Bradbury.


title: Alaissaari

text: Alaissaari () on saari Nevan suistossa Pietarin kaupungin alueella Venäjällä. Se rajoittuu pohjoisessa Pieneen Nevaan, etelässä Smolenka-joki erottaa sen Vasilinsaaresta eli Hirvisaaresta, lännessä se ulottuu Suomenlahteen. Pinta-ala on 4,1 neliökilometriä.


title: Alaissaari

text: Saaren aikaisempi venäjänkielinen nimi "Golodai" juontuu englantilaisesta lääkäristä T. Hollydaysta, joka omisti siellä tontin. Vuonna 1925 nimeksi tuli ”Dekabristien saari” siellä teloitettujen dekabristikapinan johtajien mukaan.


title: Alaissaari

text: 1800-luvun puolivälissä saarelle rakennettiin suuria teollisuuslaitoksia. 1900-luvun alussa länsiosaan suunniteltiin Novyi Peterburgin asuinaluetta, joka jäi keskeneräiseksi. Vuonna 1917 Alaissaari liitettiin Vasilinsaaren piiriin. 1970-luvulla saareen yhdistettiin sen pohjoispuolella sijainnut Volnyi-saari ja länsiosan täytemaalle rakennettiin uusi asuinalue. Saarella sijaitsevat Smolenskin luterilainen, armenialainen ja Leningradin piirityksen uhrien hautausmaat. Vuonna 1979 avattiin Primorskajan metroasema.


title: Venäjän ympäristöpolitiikka

text: Tämä artikkeli käsittelee Venäjän ympäristöpolitiikkaa.


title: Venäjän ympäristöpolitiikka

text: Venäjä peri huomattavia ekologisia ongelmia Neuvostoliitolta. Neuvostoliiton hajottua sen ympäristökysymyksistä alettiin puhua avoimemmin.


title: Venäjän ympäristöpolitiikka

text: Ekologinen kriisi jäi Neuvostoliitossa huomioimatta. Suosittu TV-kommentaattori Zejev Wolfson kirjoitti salanimella "Komarov" ensimmäisen kirjan Neuvostoliiton ekokatastrofista: "Komarovin raportti". Neuvostoviranomaiset pelästyivät ja hänet karkotettiin Neuvostoliitosta Israeliin.


title: Venäjän ympäristöpolitiikka

text: 1970-luvulla tehtiin ympäristönvaikutusarviointeja, mutta niillä oli vähäinen merkitys. 1980-luvulla alettiin toteuttaa alueellisia ympäristösuunnitelmia. Vuonna 1988 perustettiin valtakunnallinen ympäristönsuojelukomitea (Goskomprroda), joka muutettiin vuonna 1991 ympäristönsuojelu- ja luonnonvaraministeriöksi (Minpriroda). Ilmari Susiluodon mukaan 90-luvulla ympäristöhallinnon kehitys oli negatiivista.


title: Venäjän ympäristöpolitiikka

text: 1990-luvun puolivälissä taloudellinen kriisi ja huoli toimeentulosta vähensivät väestön kiinnostusta ympäristökysymyksiin. Liberalistinen kokeilu ”sokkiterapia” vuosina 1991-1993 (neuvonantajina Jeffrey Sachs ja Anders Åslund) johti 40-50 % tuotannon laskuun, inflaatioon ja kansan köyhtymiseen. Ekologiset seikat vaikuttivat taustalla 2 miljoonan ihmisen muuttoon Keski-Aasian tasavalloista Venäjälle Neuvostoliiton hajoamisen jälkeen. Kyse oli suuresta kansainvaelluksesta. Vuonna 1991 alkoi lähialueiden ympäristöyhteistyö.


title: Venäjän ympäristöpolitiikka

text: Ympäristöhallinnon varoja vähennettiin.Vuonna 1991 perustettu ministeriö lakkautettiin vuonna 1996. Sen tilalle perustettiin valtiollinen ympäristönsuojelu- ja luonnonvarakomitea (Roskompriroda). Vuonna 2000 presidentti Vladimir Putin lakkautti Roskomprirodan ja metsäkomitean. Hän siirsi tehtävät luonnonvaraministeriön alaisuuteen osastotasolle hoidettavaksi. Muutosten mukana viranomaisten määrää vähennettiin. Ympäristönsuojelu ja teollinen kehittyminen koettiin samanaikaisesti mahdottomana ja jälkimmäinen koettiin tärkeämmäksi.


title: Venäjän ympäristöpolitiikka

text: Uraanin louhinnasta syntyy Venäjällä paljon jätteitä, jotka sisältävät uraania ja radonia. Teollisuuden pilaamaa maata on mm. Norilsk (Ni), Tšerepovets (Fe), Krasnojarsk, Novokuznetsk ja Omsk ympäristöissä.


title: Venäjän ympäristöpolitiikka

text: Venäjä on hyväksynyt vuoden 1975 Lontoon sopimuksen radioaktiivisten jätteiden dumppauskiellosta meriin. Venäjällä radioaktiivisia jätteitä dumpattiin erityisesti Neuvostoliiton aikana. Matala-aktiivisen jätteiden päästöjä jatkettiin senkin jälkeen. Päästöjä on jokiin, järviin, meriin ja maahan. Kansainvälisesti matala-aktiivisen jätteen dumppauksesta luovuttiin vuonna 1983. Perusteellisia tutkimuksia ei ole. Välitöntä terveysvaaraa ei tunneta.


title: Venäjän ympäristöpolitiikka

text: Lokakuussa 2000 kansalaisjärjestö "Vihreä Maailma" piti tiedotustilaisuuden Sosnovyj Borin ydinjätevarastoista. Lähimmät varastot olivat 100 metrin päässä Itämerestä. Järjestö vetosi presidenttiin, jotta se puuttuisi laittomiin toimintatapoihin.


title: Venäjän ympäristöpolitiikka

text: Ydinjätteen saastuttamia alueita voi olla Novaya Zemlyan saariston Barentsin ja Karameret. Entinen Neuvostoliitto dumppasi alueelle erittäin radioaktiivista jätettä. Mayak ydinvoimalan toiminta 1940- ja 1950-luvuilla saastutti Pohjois-Uralilla Techa –joen (lähellä Chelyabisk ja Sverdlovsk). Kyshtymin sotilaallisella jälleenkäsittelylaitoksella tapahtui vakava onnettomuus vuonna 1957. Karatsai-järvi johon on säilötty säteilyjätteitä, arvioidaan maailman pahiten radioaktiivisesti saastuneimmaksi paikaksi.


title: Venäjän ympäristöpolitiikka

text: Venäjän atomienergiajärjestön mukaan Neuvostoliitto teki 715 ydinkoetta aikavälillä 29.8.1949–1990 eli keskimäärin yhden kokeen 23 päivän välein. Noin 500 koetta tehtiin Semipalatinskissa Kazakstanissa ja yli 130 koetta ja yli 220 räjäytystä Novaja Zemljalla aikavälillä 1955–1990. Andrei Sakharov yritti estää kokeita radioaktiivisuuden leviämisen estämiseksi.


title: Venäjän ympäristöpolitiikka

text: Tšernobylin ydinvoimalan nelosreaktori räjähti 26.4.1986 klo 1:23 Moskovan aikaa. Räjähdys ja sitä seurannut tulipalo sylkivät taivaalle 10 päivän ajan radioaktiivisia aineita. Ne levisivät Eurooppaan ja ympäri maailmaa. Laskeuman määrä vaihteli tuulten ja sateiden mukaan. Suomessa korkeimmat mitatut arvot olivat 60 kBq/m ja keskiarvo 10,7 kBq/m. Itävallassa, Kreikassa ja Skandinaviassa mitattiin paikoin yli 100 kBq/m säteilyarvoja. Onnettomuus aiheutti laajalle alueelle radioaktiivisen laskeuman Venäjällä, Ukrainassa ja Valko-Venäjällä (cesium-137, strontium-90 ja plutonium). Pahiten saastuneilla alueilla on metsää, jossa metsäpalot ovat yleisiä. Vuonna 1986 oli 1775 metsäpaloa, jossa paloi 2336 ha metsää. Metsäpalot vaikuttavat radioaktiivisuuden kulkeutumiseen. 30 km alueelta tuhansia ihmisiä ja eläimiäa evakuoitiin.


title: Venäjän ympäristöpolitiikka

text:
Onnettomuuden pääsyyt olivat huono valvontajärjestelmä ja riskialtis reaktorityyppi. Lisäksi valvojat tekivät virheitä, johtuen huonoista teknisistä dokumenteista ja turvallisuusjärjestelmistä. Reaktori suljettiin yli 5000 tonnilla lyijyä, savea ja hiekkaa.
1990-luvulla erityisesti Venäjän Kaukoidässä metsäympäristöä uhkasi ryöstöhakkuut.


title: Venäjän ympäristöpolitiikka

text: 1990-luvulla 20-30 % kaupunkilaisista ja 75-80 % maaseudun asukkaista koki vesipulaa. Vanhentunut vesijohtojärjestelmä ja viemäröinti aiheuttivat ongelmia. Neuvostoliiton aikana metallurginen teollisuus, kemian teollisuus, öljynjalostus ja maatalouden lannoitteet ja hyönteismyrkyt pilasivat vesistöjä. Jokien saasteet aiheutti 90-luvulla ongelmia meriin: Asovanmeri (Donjoki), Suomenlahti (Neva) ja Kaspianmeri (Volga). Barentsin meri ja Pohjoinen jäämeri kärsivät öljyyntymisestä öljyputkien tihkumisen vuoksi ja esimerkiksi vuonna 1994 Komin tasavallassa tapahtuneen öljyjohdon katkeamisen vuoksi.


title: Venäjän ympäristöpolitiikka

text: Venäjän luonnossa on 35 amurinleopardia ja 350 amurintiikeriä (2010). Ongelmiin sisältyy salametsästys, metsäpalot, metsähakkuut ja heikko Venäjän hallinto.


title: Venäjän ympäristöpolitiikka

text: Suuret jopa 3–4 metrin tulvat huuhtoivat Leningradiaia vuosina 1924, 1955 ja 1977. Vuonna 1979 päätettiin rakentaa Leningradin eteen pato estämään toistuvat tulvat. Pato aiheutti suuren ympäristötuhon. Padon suunnittelussa ei huomioitu ekologiaa ja vesivirtausten merkitystä Suomenlahdelle. Leningradin ja Nevan jätevedet kerääntyivät patorakennelmien vuoksi isoksi likalammikoksi. Hanke keskeytettiin vuonna 1989. Leningradin jäteveden puhdistusase oli vain 50 %. Leningradin uutta jätevedenpuhdistamoa rakennettiin vuosikausia 1990-luvun alusta alkaen osittain myös Suomen ja Ruotsin taloudellisella tuella. 1990-luvulla Suomenlahden typpi- ja fosforikuormasta tuli 60–70 % Pietarista ja Nevasta.


title: Venäjän ympäristöpolitiikka

text: Venäjän kasvillisuusvyöhykkeet ulottuvat ainakin arktisesta tundrasta eteläiseen taigaan. Siperian metsät sisältävät 40 000 miljoonaa tonnia varastoitunutta hiiltä. Se vastaa puolta Amazonin hiilivarastosta. Maan pinnalla lumen ja jään sulaminen lisää auringon lämmön sitoutumista. Venäjän metsä- ja tundra-alueen ekologian muutokset voivat lisätä ilmastonmuutoksen nopeutta. Sitä voi edistää esimerkiksi runsaat metsähakkuut. Kasvien kyky toimia kasvavien hiilidioksidimäärien nieluna on epävarmaa.


title: Venäjän ympäristöpolitiikka

text: Venäjä on omavarainen energian suhteen. Se vie kaasua ja öljyä. Vuonna 1990 Venäjän sähkönkulutuksesta oli kaasua 34 %, puuta ja jätteitä 25 %, uusiutuvia energialähteitä 15 %, öljytuotteita 14 % ja ydinvoimaa 12 %.


title: Keeppi

text: Keeppi on noin lyhyehkö käsivarsien puoleen väliin yltävä, hartiolle tuleva viittamainen asuste. Erotuksena boleroon, keepissä ei ole hihoja, mutta jotkut keepit voidaan kiinnittää hartioille käsivarren alle kiinnitettävillä napeilla tai muilla vastaavilla. Keeppejä valmistetaan neulomalla ja valmiista kankaasta. Keeppejä käytetään yleisesti naisten juhla-asusteina, esimerkiksi häissä.


title: Kastanjalakkipenkoja

text: Kastanjalakkipenkoja ("Pomatostomus ruficeps") eli aiemmalta nimeltään kastanjalakkitimali on Kaakkois-Australian sisämaassa kuivissa metsissä elävä parvipenkojiin kuuluva varpuslintu.


title: Kastanjalakkipenkoja

text: Kooltaan kastanjalakkipenkojat ovat noin 19–23 cm pitkiä. Yläpuolelta lintu on pääosin tumman ruskea. Päälaki on lajilla kastanjanruskea. Linnun vatsa, pyrstön kärki, silmäkulmajuovat ja kaksi siipijuovaa ovat valkeat. Kastanjalakkipenkojan nokka on pitkä ja alaspäin kaartuva.


title: Kastanjalakkipenkoja

text: Kastanjalakkipenkoja elää kuivissa ja puolikuivissa metsissä sekä pensaikkomailla. Ravintonaan se käyttää pääasiassa hyönteisiä, hämähäkkejä sekä pieniä sammakkoeläimiä, mutta toisinaan myös hedelmiä sekä siemeniä.


title: Kastanjalakkipenkoja

text: Kastanjalakkipenkojat muodostavat suurikokoisia sosiaalisia yhteisöjä. Yleensä kahdesta neljään naarasta munii ja hautoo. Naarailla on apunaan jopa 15 muuta niiden lajitoveria.


title: Artur Eklund

text: Artur Eklund (21. helmikuuta 1880 Pietarsaaren maalaiskunta – 18. elokuuta 1927 Pietarsaaren maalaiskunta) oli suomenruotsalainen toimittaja ja miekkailunopettaja. Eklund oli mukana aktivistien ja jääkäriliikkeen toiminnassa ja hän oli myös lyhyen aikaa RKP:n kansanedustajana.


title: Artur Eklund

text: Eklundin vanhemmat olivat kuuromykkäinkoulun opettaja Lorentz Fredrik Eklund ja Elise Amanda Wiklund. Hän pääsi ylioppilaaksi 1898 ja valmistui filosofian kandidaatiksi 1902 ja maisteriksi 1913. Eklund toimi germaanisten kielten ja miekkailun tuntiopettajana useissa eri kouluissa vuosina 1902–1908 ja hän oli Helsingin yliopistossa ylimääräisenä miekkailunopettajana 1905–1927 sekä vakinaisena miekkailunopettajana 1927.


title: Artur Eklund

text: Eklund oli toimittajana useassa eri ruotsinkielisessä lehdessä: Studentbladetissa 1912, Idrottsbladetissa 1913–1920, Hufvudstadsbladetissa 1915–1916, Dagens press-lehdessä 1915–1919, Svenska tidningenissä 1919–1921, Svenska pressenissä 1921–1927 sekä Församlingsbladetissa 1923–1927. Hän kirjoitti lehtiin käyttäen nimimerkkiä "All-round".


title: Artur Eklund

text: Eklund oli RKP:n kansanedustajana 1919–1922 edustaen Vaasan läänin pohjoista vaalipiiriä. Hän toimi Svenska Finlands idrottsförbundetin puheenjohtajana ja sihteerinä ja hän oli myös Suomen Olympiakomitean jäsen.


title: Artur Eklund

text: Artur Eklund oli naimisissa vuodesta 1911 Rosa Matilda Roosin (s. 1885) kanssa. Metsänhoitaja Göran Magnus Eklund (s. 1917) oli heidän poikansa. Artur Eklundin veli oli arkkitehti Runar Eklund.


title: Artur Eklund

text: Eklund osallistui aktivistien toimintaan jo Voima-liiton ajoista lähtien. Ruotsinkielissä urheilutoiminnassa mukana ollut Eklund julkaisi oman käsityksensä urheilun merkityksestä kirjassaan "Idrottens filosofi" (1917) korostaen siinä erityisesti huippu-urheilun merkitystä. Hän väheksyi samalla terveyskasvatusta pitäen sitä "sairasvoimisteluna".


title: Artur Eklund

text: Eklund oli kiihkomielinen ruotsalaisuuden kannattaja ja vuonna 1914 Helsingin yliopiston ruotsinkielisten ylioppilaiden julkaisemassa kirjassa "Svenskt i Finland. Ställning och strävanden" hän kuvasi suomenruotsalaisia germaaneihin kuuluvana kansanryhmänä joka oli rodullisesti selvästi erillään suomalaisista. Germaaneille oli ominaista sotaisuus kun taas suomalaisilla ei ollut luonnostaan soturinominaisuuksia vaan he olivat historian aikana kyenneet taistelemaan vain ruotsalaisten johdolla. Eklund korosti myös Kalevalan ja germaanisen kansanrunouden eroja – Kalevalassa ei kuvattu sotasankareiden urotöitä.


title: Artur Eklund

text: Eklundin mukaan germaaneille oli ominaista ""ritarillisuus, yritteliäisyys, ylväs vapaudentunne, nokkeluus ja keveämpi luonteenlaatu"" kun taas suomalaisten luonteeseen kuului ""taipumus mietiskelyyn, raskasliikkeisyys, hitaampi ja synkempi luonteenlaatu ja kiihkeä tunnevoima tyynen, tasaisen pinnan alla, synnyttäen milloin ihannoivaa innostusta, milloin katkeraa kaunaa"". Eklund olikin saanut ajatteluunsa vaikutteita ulkomaisilta rotuteoreetikoilta Arthur de Gobineaulta ja Houston Stewart Chamberlainilta.


title: Kevyt osasto 8 (jatkosota)

text: Kevyt Osasto 8 (KevOs 8) perusti Lounais-Suomen sotilasläänin Vakka-Suomen suojeluskuntapiiri 17. kesäkuuta 1941 alkaen. Päämajan käskystä mainittuna päivänä annettiin yleinen kutsu saapua ylimääräisiin kertausharjoituksiin, mikä käytännössä tarkoitti yleistä liikekannallepanoa. Kevyt osasto 8 kuului 1. divisioonaan.


title: Kevyt osasto 8 (jatkosota)

text:
Kevyt osasto 8 oli aluksi reservijoukkona, mutta jo kesä-heinäkuun vaihteessa 1941 se kuljetettiin Pohjois-Karjalaan Tuupovaaraan. Osasto lakkautettiin heinäkuussa 1942.Yhteensä 595 miestä
Aseistus:


title: Kevyt osasto 8 (jatkosota)

text: Kuljetusvälineet


title: Kevyt osasto 8 (jatkosota)

text: Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. Kevyet osastot pyrittiin kuitenkin varustamaan liikkuvina yksiköinä mahdollisimman hyvin.


title: Bolero (vaate)

text: Bolero on olkapäät peittävä hihaton liivi, pääasiassa naisten käyttämä vaatekappale. Bolerolle on tunnusomaista lyhyt mitta, joka on yleisimmin noin puoleenselkään. Bolero on edestä avoin, mutta voidaan kiinnittää takkimaisesti edestä esimerkiksi napilla. Boleroita valmistetaan neulomalla sekä useanlaisista kankaista. Boleroita käytetään niin arkena kuin juhlassakin.


title: Sojuz TMA-14

text: Sojuz TMA-14 oli Venäjän avaruusjärjestön 26. maaliskuuta 2009 kello 11:49:18 UTC ISS-avaruusasemalle laukaistu miehitetty avaruuslento . Se kuljetti asemalle kaksi "Retkikunta 19"-miehistön jäsentä ja yhden avaruusturistin, Charles Simonyin. TMA-14 oli 101. Sojuz-avaruusaluksen lento (100. miehitetty) sitten vuoden 1967. Alus oli telakoituneena ISS:ään ja toimi tarvittaessa pelastautumisaluksena. Alus laskeutui Kazakstaniin 11. lokakuuta 2009 kello 4:32 UTC.


title: Sojuz TMA-14

text: Sojuz TMA-14 voi olla vuosiin viimeinen avaruusturisteja avaruusasemalle kuljettava lento.


title: Sojuz TMA-14

text: Venäjän avaruusjärjestö järjesti yhdessä muiden maiden avaruusjärjestöjen kanssa kansainvälisen 6-15-vuotiaille lapsille suunnatun lennon logo -piirustuskilpailun. Voittaja, 12-vuotias moskovalaistyttö Anna Chibiskova sai matkan Baikonurin kosmodromiin yhdessä kolmen muun palkitun kanssa. Lennon tunnuksessa näkyy Chibiskovan piirustuksen aihe, maapalloa kannattelevat kädet.


title: Olkaimet

text: Olkaimet ovat miesten, naisten ja lasten vaatteissa käytettyjä, olkapään yli kulkevia nauhoja, jotka kannattelevat rintaliivejä, muuta alusvaatetta, uimapukua, leninkiä, hametta, housuja, haalaria tai muuta vaatetta. Olkaimet voivat olla kiinteä osa vaatetta tai, etenkin miesten vaatetuksessa, erikseen hankittava asuste (arkikielessä henkselit), joka kannattelee housuja vyön asemesta. Olkaimia voidaan käyttää myös koristeena ilman että vaate erityisesti vaatisi kannattelemista.


title: Olkaimet

text: Naisten alusasuissa olkaimet ovat 1–2 cm levyisiä, kankaasta tai nauhasta valmistettuja. Ne on kiinnitetty vaatteeseen joko pysyvästi ompelemalla tai erilaisin irrotettavin soljin tai muin kiinnittimin, kuten metallirenkain, napein tai painonapein. Olkaimiin tai niiden kiinnittimiin rakennetaan usein myös mahdollisuus säätää niiden pituutta. Etenkin miesten olkaimet ovat yleensä joustavaa kudosta tai venyvää materiaalia, kuten kumia.


title: Olkaimet

text: Miesten olkainten kaksi päätyyppiä ovat kolmen kiinnityspisteen Y- ja neljän kiinnityspisteen H-olkaimet, jotka edestä katsoen näyttävät samanlaisilta. Y-tyypissä etuosan kaksi olkainta yhdistyvät selän keskellä yhteiseksi hihnaksi, joka kiinnittyy housunkaulukseen housujen keskikohdassa. Y-olkaimet muodostavat selässä siis Y-kirjaimen muotoisen kuvion. H-olkaimet muodostuvat kahdesta alusta loppuun erillisestä olkainnauhasta, jotka kuitenkin yleensä pidetään yhdessä keskelle selkää sijoittuvan solkimaisen takakappaleen avulla, jolloin ne muodostavat selässä pikemminkin X- kuin H-kirjaimen muotoisen kuvion. Olkaimet kiinnitetään housunkaulukseen perinteisesti napein, mutta nykyään yleisemmin metallisin puristuslukoin eli ”klipsein”.


title: Olkaimet

text: Varsinkin 2000-luvulla miesten olkaimet ovat saaneet entistä yleisemmin muotiasusteen leimaa entisen käyttöasusteen sijaan.


title: Varósia

text: Varósia (, tai "Kapalı Maraş", kansainvälisesti usein "Varosha") on Famagustan eli kreikkalaisittain Ammóchostoksen kaupungin eteläosa Pohjois-Kyproksen alueella Kyproksen saarella. Ennen Kyproksen kriisiä se oli turisteille suunnattu alue. Vuoden 1974 jälkeen se on vähitellen muuttunut aavekaupungiksi.